ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

  ภาพรวมการประกอบธุรกิจ

-   บริษัทมีสถานะเป็นบริษัทลงทุน (Holding Company)
    โดยบริษัทดำเนินธุรกิจอุตสาหกรรมการเกษตรและอาหารผ่านบริษัทย่อยต่างๆ
    ซึ่งดำเนินธุรกิจหลักเกี่ยวกับการผลิตและจำหน่ายผลิตภัณฑ์ทางการเกษตรแปรรูป
    ประเภทข้าวโพดบรรจุกระป๋อง ผัก ผลไม้สดและเมล็ดพันธุ์ข้าวโพด

-   บริษัทย่อยทางตรงของบริษัท ประกอบด้วย

1.  บริษัท ริเวอร์แคว อินเตอร์เนชั่นแนล อุตสาหกรรมอาหาร จำกัด โดยบริษัทถือหุ้นในสัดส่วน
    ร้อยละ 99.99 ของทุนที่ออกและเรียกชำระแล้วของริเวอร์แคว ณ วันที่ 30 ธันวาคม 2558
    ตามสำเนาบัญชีรายชื่อผู้ถือหุ้น

-   บริษัทย่อยทางอ้อมของบริษัท ประกอบด้วย

1.  บริษัท ผลิตภัณฑ์ข้าวโพดหวาน จำกัด โดยริเวอร์แควถือหุ้นในสัดส่วนร้อยละ 75.00
    ของทุนที่ออกและเรียกชำระแล้วของผลิตภัณฑ์ข้าวโพดหวาน
    ในขณะที่ตระกูลภู่หลำถือหุ้นในสัดส่วนร้อยละ 8.05
    ของทุนที่ออกและเรียกชำระแล้วของผลิตภัณฑ์ข้าวโพดหวาน และผู้ถือหุ้นรายย่อยอื่นๆ จำนวน
    24 คน ถือหุ้นในสัดส่วนร้อยละ 16.95
    ของทุนที่ออกและเรียกชำระแล้วของผลิตภัณฑ์ข้าวโพดหวาน ณ วันที่ 30 ธันวาคม 2558
    ตามสำเนาบัญชีรายชื่อผู้ถือหุ้น

2.  บริษัท อกริเฟร็ช จำกัด โดยริเวอร์แควถือหุ้นในสัดส่วนร้อยละ 99.99
    ของทุนที่ออกและเรียกชำระแล้วของอกริเฟร็ช ณ วันที่ 30 ธันวาคม 2558
    ตามสำเนาบัญชีรายชื่อผู้ถือหุ้น

-   บริษัทร่วมทางตรงของบริษัท ประกอบด้วย

1.  บริษัท เยนเนอรัล บิสซิเนส เซนเตอร์ จำกัด โดยบริษัทถือหุ้นในสัดส่วนร้อยละ 47.67
    ของทุนที่ออกและเรียกชำระแล้วของเยนเนอรัล บิสซิเนส เซนเตอร์ ณ วันที่ 30 ธันวาคม
    2558 ตามสำเนาบัญชีรายชื่อผู้ถือหุ้น

  ทั้งนี้ เยนเนอรัล บิสซิเนส เซนเตอร์ ได้หยุดการดำเนินงานเชิงพาณิชย์แล้ว
  และกำลังอยู่ระหว่างการศึกษาผลกระทบต่างๆ ของการชำระบัญชี

-   บริษัทที่บริษัทย่อยของบริษัทเข้าไปลงทุน ประกอบด้วย

1.  บริษัท สยามเดลมองเต้ จำกัด โดยริเวอร์แควถือหุ้นในสัดส่วนร้อยละ 1.31
    ของทุนที่ออกและเรียกชำระแล้วของสยามเดลมองเต้ ณ วันที่ 20 สิงหาคม 2558
    ตามหนังสือรับรองของสยามเดล มองเต้ตามข้อมูลจากกรมพัฒนาธุรกิจการค้า

-   ธุรกิจของบริษัทย่อยทางตรง บริษัทย่อยทางอ้อม และบริษัทที่บริษัทเข้าไปลงทุน
    แสดงรายละเอียดประกอบดังต่อไปนี้

1.  บริษัท ริเวอร์แคว อินเตอร์เนชั่นแนล อุตสาหกรรมอาหาร จำกัด ก่อตั้งขึ้นเมื่อวันที่ 18
    กรกฎาคม 2540 ด้วยทุนจดทะเบียนเริ่มแรกจำนวน 65 ล้านบาท
    เพื่อดำเนินธุรกิจผลิตและส่งออกข้าวโพดหวานบรรจุกระป๋องและถุงสุญญากาศ ทั้งนี้ ณ วันที่ 31
    ธันวาคม 2558 ตามงบการเงินภายในของ ริเวอร์แคว
    ริเวอร์แควมีทุนที่ออกและเรียกชำระแล้วเท่ากับ 900 ล้านบาท

  ธุรกิจผลิตและส่งออกข้าวโพดหวานบรรจุกระป๋องและถุงสูญญากาศ
  เริ่มตั้งแต่การนำวัตถุดิบข้าวโพดหวานมาแปรรูปในบรรจุภัณฑ์กระป๋องและถุงสุญญากาศ
  และจัดจำหน่ายผลิตภัณฑ์ดังกล่าวไปยังตลาดต่างประเทศเป็นหลัก อย่างไรก็ตาม
  สำหรับการขายในประเทศนั้น ริเวอร์แควมีสินค้าภายใต้เครื่องหมายการค้า "เทสตี้" และ
  “ริเวอร์แคว” โดยริเวอร์แควจัดจำหน่ายสินค้าผ่านซุปเปอร์มาร์เก็ตต่างๆ ที่มีอยู่อย่างแพร่หลาย

2.  บริษัท ผลิตภัณฑ์ข้าวโพดหวาน จำกัด (ชื่อเดิม บริษัท ศูนย์ผลไม้ไทย จำกัด และ บริษัท
    อโกรเทค แอนด์ แมนเนจเม้น จำกัด) ก่อตั้งขึ้นเมื่อวันที่ 21 กุมภาพันธ์ 2532
    ด้วยทุนจดทะเบียนเริ่มแรกจำนวน 3 ล้านบาท
    เพื่อดำเนินธุรกิจผลิตและจำหน่ายเมล็ดพันธุ์ข้าวโพด ทั้งนี้ ณ วันที่ 31 ธันวาคม 2558
    ตามงบการเงินภายในของผลิตภัณฑ์ข้าวโพดหวาน
    ผลิตภัณฑ์ข้าวโพดหวานมีทุนที่ออกและเรียกชำระแล้วเท่ากับ 5 ล้านบาท

  ธุรกิจผลิตและจำหน่ายเมล็ดพันธุ์ข้าวโพด เริ่มตั้งแต่การพัฒนาและผลิตเมล็ดพันธุ์
  ส่งเสริมการเพาะปลูก ขายเมล็ดพันธ์
  และจัดหาวัตถุดิบข้าวโพดหวานเพื่อมาใช้ในกิจการของริเวอร์แคว

3.  บริษัท อกริเฟร็ช จำกัด (ชื่อเดิม บริษัท โกลด์รีเสิร์ฟ จำกัด) ก่อตั้งขึ้นเมื่อวันที่ 5 เมษายน
    2544 ด้วยทุนจดทะเบียนเริ่มแรกจำนวน 1 ล้านบาท
    เพื่อดำเนินธุรกิจแปรรูปผักและผลไม้บรรจุสด ทั้งนี้ ณ วันที่ 31 ธันวาคม 2558
    ตามงบการเงินภายในของอกริเฟร็ช อกริเฟร็ชมีทุนที่ออกและเรียกชำระแล้วเท่ากับ 78.25
    ล้านบาท

  ธุรกิจแปรรูปผักและผลไม้บรรจุสด เริ่มตั้งแต่การนำผักสดมาคัด ตัดแต่ง ใส่บรรจุภัณฑ์
  และส่งออกไปยังตลาดต่างประเทศ

4.  บริษัท สยามเดลมองเต้ จำกัด ก่อตั้งขึ้นเมื่อวันที่ 28 มกราคม 2548
    ด้วยทุนจดทะเบียนเริ่มแรกจำนวน 150 ล้านบาท
    เพื่อดำเนินธุรกิจผลิตพืชผักผลไม้บรรจุภาชนะผนึก ทั้งนี้ ณ วันที่ 20 สิงหาคม 2558
    สยามเดลมองเต้ มีทุนที่ออกและเรียกเก็บชำระแล้วเท่ากับ 850.80 ล้านบาท
    ตามข้อมูลจากกรมพัฒนาธุรกิจการค้า

  ธุรกิจผลิตพืชผักผลไม้บรรจุภาชนะผนึก หรือ ธุรกิจบรรจุภัณฑ์ "เตตร้า รีคาร์ท" (TETRA
  RECART)
  เป็นการนำเทคโนโลยีบรรจุภัณฑ์แบบใหม่ในกล่องกระดาษมาใช้ในการผลิตข้าวโพดหวานแปรรูป
  สับปะรด ผลไม้รวม และอื่น ๆ ซึ่งเป็นการวางตำแหน่งสินค้าในตลาดบน
  และขยายฐานสินค้าออกไปนอกเหนือจากสินค้าข้าวโพดหวานบรรจุกระป๋องที่ริเวอร์แควดำเนินการอยู่เดิม

  ณ วันที่ 11 มีนาคม 2558
  ซึ่งเป็นวันประชุมวิสามัญผู้ถือหุ้นของสยามเดลมองเต้ตามข้อมูลจากกรมพัฒนาธุรกิจการค้า
  สยามเดลมองเต้ มี (1) DEL MONTE ASIA (PTE) LTD.
  จากประเทศสิงคโปร์ถือหุ้นใหญ่ในสัดส่วนร้อยละ 95.61 ของทุนที่ออกและเรียกชำระแล้ว และ
  (2) บริษัท สามร้อยยอด จำกัด (ผู้ผลิตสินค้าสับปะรด) ถือหุ้นในสัดส่วนร้อยละ 3.07
  ของทุนที่ออกและเรียกชำระแล้ว
  โดยผู้ถือหุ้นดังกล่าวให้การสนับสนุนสยามเดลมองเต้ในการขยายส่วนแบ่งทางการตลาดและการจัดจำหน่ายสินค้า

-   โครงสร้างการถือหุ้นของบริษัท บริษัทย่อย บริษัทร่วม และบริษัทที่บริษัทเข้าไปลงทุน (ข้อมูล ณ
    วันที่ 31 ธันวาคม 2558 ตามงบการเงินรวมสอบทานของบริษัท และ
    ตามสำเนาบัญชีรายชื่อผู้ถือหุ้นของบริษัทที่เกี่ยวข้อง)

หมายเหตุ: GBC ได้หยุดการดำเนินงานเชิงพาณิชย์แล้ว และกำลังอยู่ระหว่างการศึกษาผลกระทบ

ต่างๆ ของการชำระบัญชี

คำย่อ: APURE คือ บริษัท อกริเพียว โฮลดิ้งส์ จำกัด (มหาชน)

GBC คือ บริษัท เยนเนอรัล บิสซิเนส เซนเตอร์ จำกัด

RKI คือ บริษัท ริเวอร์แคว อินเตอร์เนชั่นแนล อุตสาหกรรมอาหาร จำกัด

SDM คือ บริษัท สยามเดลมองเต้ จำกัด หรือ Siam Del Monte Company Limited

AF คือ บริษัท อกริเฟร็ช จำกัด

SCP คือ บริษัท ผลิตภัณฑ์ข้าวโพดหวาน จำกัด

1.  วิสัยทัศน์

  บริษัทมีความมุ่งมั่นที่จะก้าวไปเป็นบริษัทที่แข็งแกร่งในอุตสาหกรรมเกษตร
  โดยมุ่งเน้นที่จะผลิตสินค้าที่มีคุณภาพสูงและการบริการที่ดีเยี่ยมเพื่อตอบสนองความต้องการของลูกค้าและองค์กรต่างๆที่เกี่ยวข้อง

  พันธกิจ

-   นำเสนอสินค้าและบริการคุณภาพดี

-   ตอบสนองความพึงพอใจของลูกค้าในด้านของคุณภาพ การขนส่งและการติดต่อสื่อสาร

-   ยึดหลักการความรับผิดชอบต่อสังคมและสิ่งแวดล้อม

  ภารกิจ

-   ตอบสนองความพึงพอใจของลูกค้าและองค์กรต่างๆ ที่เกี่ยวข้อง
    โดยมุ่งเน้นการพัฒนาขั้นตอนการผลิตอย่างต่อเนื่อง
    เพื่อที่จะนำเสนอผลิตภัณฑ์ข้าวโพดหวานที่มีคุณภาพดีและสามารถลดต้นทุนการผลิตรวมถึงการหาแหล่งวัตถุดิบคุณภาพเยี่ยมเพื่อนำเสนอต่อลูกค้า

-   มุ่งมั่นให้บริการกับลูกค้าได้อย่างดีเยี่ยม โดยใช้หลักความรับผิดชอบต่อสังคม (CSR)
    เพื่อให้เกิดความพึงพอใจของพนักงานและเกิดการช่วยเหลือให้กับทุกสังคม

  เป้าหมายทางธุรกิจ

  บริษัทมีความมุ่งมั่นที่จะผลิตสินค้าที่มีคุณภาพ และรักษาคุณภาพสินค้าที่ดีเยี่ยม สร้าง

ความนิยมของเครื่องหมายการค้า “เทสตี้” และ “ริเวอร์แคว” และภาพลักษณ์ที่ดีในตัวสินค้าเอง
แต่ราคาไม่สูงกว่าคู่แข่งขันจากประเทศอื่นๆ
โดยบริษัทมุ่งเน้นการักษาความสัมพันธ์ที่ดีกับลูกค้ารายใหญ่
ตลอดจนการติดตามความพึงพอใจของลูกค้าภายหลังการขาย

1.  การเปลี่ยนแปลงและพัฒนาการที่สำคัญ

บริษัทมีประวัติความเป็นมาและพัฒนาการที่สำคัญตั้งแต่เริ่มก่อตั้งบริษัท ดังต่อไปนี้

ปี 2537 บริษัทจดทะเบียนจัดตั้งบริษัทมหาชนจำกัดในนาม บริษัท ริเวอร์แคว อินเตอร์เนชั่นแนล
จำกัด (มหาชน) เมื่อวันที่ 9 มิถุนายน 2537 ด้วยทุนจดทะเบียนเริ่มแรก 160 ล้านบาท
โดยมีวัตถุประสงค์เพื่อประกอบธุรกิจร่วมลงทุนและธุรกิจเกษตร

  บริษัทได้เสนอขายหุ้นสามัญเพิ่มทุนต่อประชาชนทั่วไปและได้รับอนุญาตจากตลาดหลักทรัพย์แห่งประเทศไทยให้เป็นบริษัทจดทะเบียนในตลาดหลักทรัพย์แห่งประเทศไทย

ปี 2538 วันที่ 23 มกราคม 2538 บริษัทได้จดทะเบียนลดทุนต่อกระทรวงพาณิชย์ จำนวน 80
ล้านบาท ส่งผลให้บริษัทมีทุนจดทะเบียนคงเหลือ 80 ล้านบาท

ต่อมา เมื่อวันที่ 26 มกราคม 2538 บริษัทได้ทำการเปลี่ยนชื่อ ครั้งที่ 1 เป็น บริษัท นิธิ เวนเจอร์
คอร์ปอเรชั่น จำกัด (มหาชน) และบริษัทได้จดทะเบียนเพิ่มทุนต่อกระทรวงพาณิชย์ จำนวน 160
ล้านบาท รวมเป็นทุนจดทะเบียน 240 ล้านบาท

ปี 2540 เมื่อวันที่ 18 กรกฎาคม 2540 บริษัทได้ก่อตั้ง บริษัท ริเวอร์แคว อินเตอร์เนชั่นแนล
อุตสาหกรรมอาหาร จำกัด ด้วยทุนจดทะเบียนเริ่มแรกจำนวน 65 ล้านบาท (ณ วันที่ 31 ธันวาคม
2556 ตามงบการเงินภายในของริเวอร์แคว ริเวอร์แควมีทุนที่ออกและเรียกชำระแล้วเท่ากับ
455.40 ล้านบาท) เพื่อดำเนินธุรกิจผลิตและส่งออกข้าวโพดหวานบรรจุกระป๋องและถุงสุญญากาศ

ปี 2542 ณ วันที่ 31 ธันวาคม 2542 บริษัทได้ลงนามในสัญญาปรับโครงสร้างหนี้ส่วนที่หนึ่ง
กับสถาบันการเงินและเจ้าหนี้
โดยบริษัทจ่ายชำระหนี้สินตามสัญญาปรับโครงสร้างหนี้ส่วนที่หนึ่งโดยการออกหุ้นกู้แปลงสภาพ
ชนิดระบุชื่อผู้ถือ แบบไม่มีหลักประกันและไม่มีผู้ถือหุ้นกู้ จำนวน 248,550 หน่วย
มูลค่าที่ตราไว้หน่วยละ 1,000 บาท เป็นจำนวนเงิน 248.55 ล้านบาท ระยะเวลา 5 ปี 1 เดือน
15 วัน ครบกำหนดไถ่ถอนวันที่ 30 มีนาคม 2548

ปี 2543 วันที่ 1 กุมภาพันธ์ 2543 บริษัทได้จดทะเบียนเพิ่มทุนต่อกระทรวงพาณิชย์ จำนวน 497.10
ล้านบาท ส่งผลให้บริษัทมีทุนจดทะเบียน 737.10 ล้านบาท

  ณ วันที่ 15 กุมภาพันธ์ 2543 บริษัทได้ลงนามในสัญญาปรับโครงสร้างหนี้ส่วนที่เหลือ
  กับสถาบันการเงินและเจ้าหนี้ ซึ่งประมูลหนี้สถาบันการเงินจากองค์การปฏิรูปสถาบันการเงิน
  (ปรส.) ลงวันที่ 20 ธันวาคม 2542

  ต่อมา เมื่อวันที่ 18 มีนาคม 2543 ที่ประชุมวิสามัญผู้ถือหุ้นครั้งที่ 1/2543
  ได้มีมติอนุมัติให้บริษัทดำเนินการในเรื่องต่างๆ ดังต่อไปนี้

1.  มีมติอนุมัติการเพิ่มทุนจดทะเบียนจำนวน 497.10 ล้านบาท ซึ่งประกอบด้วยหุ้นสามัญจำนวน

  49,710,000 หุ้น มูลค่าที่ตราไว้หุ้นละ 10 บาท จากทุนจดทะเบียนเดิมจำนวน 240 ล้านบาท
  ซึ่งประกอบด้วยหุ้นสามัญจำนวน 24,000,000 หุ้น มูลค่าที่ตราไว้หุ้นละ 10 บาท
  รวมเป็นทุนจดทะเบียนทั้งสิ้น 737.10 ล้านบาท
  เพื่อรองรับการใช้สิทธิแปลงสภาพของหุ้นกู้แปลงสภาพตามแผนการปรับปรุงโครงสร้างหนี้

  เมื่อวันที่ 7 มีนาคม 2543 ที่ประชุมวิสามัญผู้ถือหุ้นครั้งที่ 2/2543
  ได้มีมติอนุมัติให้บริษัทดำเนินการในเรื่องต่างๆ ดังต่อไปนี้

1.  มีมติการเพิ่มทุนจดทะเบียนจาก 737.10 ล้านบาท เป็น 3,517.10 ล้านบาท
    โดยการออกหุ้นสามัญเพิ่มทุนจำนวน 278,000,000 หุ้น มูลค่าที่ตราไว้หุ้นละ 10 บาท
    เป็นจำนวน 2,780 ล้านบาท ซึ่งมีรายละเอียดการจัดสรรหุ้นสามัญเพิ่มทุน ตามข้อตกลงใน
    Share Subscription Agreement ดังต่อไปนี้

    1.  หุ้นสามัญจำนวน 138,000,000 หุ้น จะจัดสรรให้ NAVIS Investment Partners
        (Asia) Limited (“NAVIS”) และ/หรือ บริษัทที่ทาง NAVIS
        เสนอโดยเป็นการเสนอขายแบบเฉพาะเจาะจง (Private Placement)
        ในราคาหุ้นละ 1.30 บาท

    2.  หุ้นสามัญจำนวน 78,000,000 หุ้น จะจัดสรรให้ NAVIS และ/หรือ บริษัทที่ทาง NAVIS
        เสนอ โดยเป็นการเสนอขายแบบเฉพาะเจาะจง (Private Placement)
        ในราคาหุ้นละ 1.30 บาท
        เพื่อให้บริษัทสามารถซื้อคืนหุ้นกู้แปลงสภาพหรือไถ่ถอนหุ้นกู้แปลงสภาพก่อนกำหนด

    3.  หุ้นสามัญจำนวน 12,000,000 หุ้น
        จะสำรองไว้เพื่อรองรับการใช้สิทธิของใบสำคัญแสดงสิทธิ

    4.  หุ้นสามัญ จำนวน 50,000,000 หุ้น
        จะสำรองไว้เพื่อรองรับการเปลี่ยนแปลงการใช้สิทธิแปลงสภาพของหุ้นกู้แปลงสภาพ

  บริษัทได้รับชำระค่าหุ้นสามัญเพิ่มทุนจากบริษัทที่ NAVIS เสนอ จำนวน 216,000,000 หุ้น
  มูลค่าหุ้นละ 1.30 บาท เป็นจำนวนเงิน 280.80 ล้านบาท ในวันที่ 28 สิงหาคม 2543
  และได้จดทะเบียนเพิ่มทุนกับกระทรวงพาณิชย์เรียบร้อยแล้วในวันที่ 13 กันยายน 2543

2.  มีมติจัดสรรใบสำคัญแสดงสิทธิที่จะซื้อหุ้นสามัญจำนวนไม่เกิน 12,000,000 หน่วย
    ซึ่งเป็นไปตามข้อตกลง ของ Share Subscription Agreement โดยผู้ถือหุ้นสามัญ 2 หุ้น
    จะได้รับใบสำคัญแสดงสิทธิ 1 หน่วย ที่ราคาเสนอขาย 0 บาทต่อหน่วย
    ให้แก่ผู้ถือหุ้นเดิมที่จะมาใช้สิทธิซื้อหุ้นเพิ่มทุนในอัตราส่วน 1 หุ้นสามัญเพิ่มทุนต่อ 1
    หน่วยใบสำคัญแสดงสิทธิ ในราคา 1.65 บาทต่อหุ้น อายุ 5 ปี
    โดยใบสำคัญแสดงสิทธิสามารถแปลงสภาพได้ทุกไตรมาส แต่หลังจากสิ้นสุดปีที่ 3
    บริษัทมีสิทธิในการเรียกให้ผู้ถือใบสำคัญแสดงสิทธิดำเนินการใช้สิทธิก่อนครบกำหนดอายุ
    โดยบริษัทจะแจ้งให้ทราบล่วงหน้า 3 เดือน

  ต่อมา เมื่อวันที่ 8 กันยายน 2543 บริษัทได้ทำการจดทะเบียนเพิ่มทุนต่อกระทรวงพาณิชย์ จำนวน
  2,780,000,000 ล้านบาท รวมเป็นทุนจดทะเบียน 3,517,100,000 ล้านบาท

  เมื่อวันที่ 1 มิถุนายน 2543
  บริษัทได้ปฏิบัติตามเงื่อนไขในสัญญาปรับโครงสร้างหนี้ส่วนที่เหลือดังกล่าวข้างต้นครบถ้วนแล้ว

  ณ วันที่ 25 สิงหาคม 2543
  บริษัทได้ทำการไถ่ถอนหุ้นกู้แปลงสภาพตามสัญญาปรับโครงสร้างหนี้ส่วนที่หนึ่งดังกล่าวข้างต้นทั้งจำนวน

ปี 2544 เมื่อวันที่ 5 เมษายน 2544 บริษัทได้ก่อตั้ง บริษัท อกริเฟร็ช จำกัด (ชื่อเดิม บริษัท
โกลด์รีเสิร์ฟ จำกัด) ด้วยทุนจดทะเบียนเริ่มแรกจำนวน 1 ล้านบาท (ณ วันที่ 31 ธันวาคม 2556
ตามงบการเงินภายในของอกริเฟร็ช อกริเฟร็ชมีทุนที่ออกและเรียกชำระแล้วเท่ากับ 40.25
ล้านบาท) เพื่อดำเนินธุรกิจแปรรูปผักสดและผลไม้บรรจุสด

  บริษัทได้ทำการเปลี่ยนชื่อ ครั้งที่ 2 เป็น บริษัท อกริเพียว โฮลดิ้งส์ จำกัด (มหาชน) เมื่อวันที่
  9 พฤษภาคม 2544 โดยมีสถานะเป็นบริษัทลงทุน (Holding Company)
  เพื่อดำเนินธุรกิจผลิตและจำหน่ายผลิตภัณฑ์ทางการเกษตร

  เมื่อวันที่ 23 สิงหาคม 2544
  บริษัทได้รับการอนุมัติจากสำนักงานคณะกรรมการกำกับหลักทรัพย์และตลาดหลักทรัพย์ในการเสนอขายใบสำคัญแสดงสิทธิที่จะซื้อหุ้นสามัญให้แก่ผู้ถือหุ้นเดิม
  ณ วันที่ 16 สิงหาคม 2543 จำนวน 12 ล้านหน่วย ในอัตราส่วนหุ้นสามัญเดิม 2 หุ้น
  ต่อใบสำคัญแสดงสิทธิ 1 หน่วย โดยไม่คิดมูลค่า
  และบริษัทได้กำหนดราคาใช้สิทธิต่อหน่วยของใบสำคัญแสดงสิทธิที่ 1.65 บาทต่อ 1 หุ้นสามัญ
  โดยใช้สิทธิได้ทุกๆ 3 เดือนของวันทำการสุดท้ายของเดือนมีนาคม มิถุนายน กันยายน
  และธันวาคม อายุการใช้สิทธิ 5 ปี หรือน้อยกว่าในกรณีที่มีการเรียกให้ใช้สิทธิก่อนกำหนด
  โดยจะเริ่มใช้สิทธิได้ครั้งแรกในวันที่ 28 ธันวาคม 2544 และใช้สิทธิครั้งสุดท้ายในวันที่ 31
  กรกฎาคม 2549 ยกเว้นกรณีที่บริษัทใช้สิทธิในการเรียกให้มีการใช้สิทธิก่อนกำหนดในระหว่างปี
  2544 ไม่มีการใช้สิทธิตามใบสำคัญแสดงสิทธิเพื่อซื้อหุ้นสามัญ

ปี 2545 เมื่อวันที่ 12 มีนาคม 2545
ที่ประชุมสามัญประจำปีผู้ถือหุ้นได้มีมติอนุมัติให้บริษัทดำเนินการในเรื่องต่างๆ ดังต่อไปนี้

1.  มีมติอนุมัติการลดทุนจดทะเบียนของบริษัทจากเดิม 3,517.10 ล้านบาท (หุ้นสามัญจำนวน
    351.71 ล้านหุ้น มูลค่าตราไว้หุ้นละ 10 บาท) เป็น 2,520 ล้านบาท (หุ้นสามัญจำนวน 252
    ล้านหุ้น มูลค่าตราไว้หุ้นละ 10 บาท) โดยการลดหุ้นสามัญที่ยังไม่ได้ออกจำหน่ายจำนวน
    99.71 ล้านหุ้น มูลค่าตราไว้หุ้นละ 10 บาท รวมเป็นเงินทั้งสิ้น 997.10 ล้านบาท

2.  มีมติอนุมัติการเพิ่มทุนจดทะเบียนของบริษัทจากเดิม 2,520 ล้านบาท (หุ้นสามัญจำนวน 252
    ล้านหุ้น มูลค่าตราไว้หุ้นละ 10 บาท) เป็น 2,852 ล้านบาท (หุ้นสามัญ 285.20 ล้านหุ้น
    มูลค่าตราไว้หุ้นละ 10 บาท) โดยการออกหุ้นสามัญเพิ่มทุนจำนวน 33.20 ล้านหุ้น
    มูลค่าตราไว้หุ้นละ 10 บาท รวมเป็นเงินทั้งสิ้น 332 ล้านบาท

3.  มีมติอนุมัติให้จัดสรรหุ้นสามัญเพิ่มทุนจำนวน 33.20 ล้านหุ้น มูลค่าตราไว้หุ้นละ 10 บาท
    โดยมีรายละเอียดดังต่อไปนี้

    1.  หุ้นสามัญจำนวน 33,000,000 หุ้น ให้ออกและเสนอขายต่อผู้ถือหุ้นเดิมของบริษัท
        ซึ่งมีรายชื่อปรากฏในสมุดทะเบียนผู้ถือหุ้นในวันที่ 22 มีนาคม 2545
        โดยสัดส่วนการจองซื้อหุ้นคือ 80 หุ้นสามัญเดิมต่อ 11 หุ้นสามัญใหม่ ที่ราคาขายหุ้นละ
        1.80 บาท

    2.  หุ้นสามัญจำนวน 201,600 หุ้น
        สำรองไว้เพิ่มเติมเพื่อการใช้สิทธิของใบสำคัญแสดงสิทธิที่จะซื้อหุ้นของบริษัท
        ที่บริษัทได้ออกและเสนอขายให้แก่ผู้ถือหุ้นเมื่อวันที่ 23 สิงหาคม 2544

  ทั้งนี้ ตามรายงานการประชุมสามัญผู้ถือหุ้นในวันที่ 12 เมษายน 2545
  ซึ่งมีมติให้บริษัทลดทุนจดทะเบียนและเพิ่มทุนจดทะเบียนตามที่กล่าวไว้ข้างต้น
  ส่งผลให้อัตราการใช้สิทธิของใบสำคัญแสดงสิทธิที่จะซื้อหุ้นสามัญของบริษัทมีการเปลี่ยนแปลงอัตราการใช้สิทธิใหม่เป็นใบสำคัญแสดงสิทธิ
  1 หน่วย ต่อหุ้นสามัญ 1.0168 หุ้นในราคาหุ้นละ 1.65 บาท

  ในระหว่างปี 2545 ไม่มีการใช้สิทธิตามใบสำคัญแสดงสิทธิเพื่อซื้อหุ้นสามัญ

ปี 2546 ในระหว่างปี 2546 ไม่มีการใช้สิทธิตามใบสำคัญแสดงสิทธิเพื่อซื้อหุ้นสามัญ

ปี 2547 ในระหว่างปี 2547 ใบสำคัญแสดงสิทธิจำนวน 51 หน่วย ได้ถูกนำมาใช้สิทธิซื้อหุ้นสามัญ
ดังนั้น ใบสำคัญแสดงสิทธิที่ยังไม่ได้ถูกนำมาใช้สิทธิ ณ วันที่ 31 ธันวาคม 2547 มีจำนวน
11,999,949 หน่วย ทั้งนี้
บริษัทได้จดทะเบียนเพิ่มทุนสำหรับหุ้นสามัญเพิ่มทุนจากการใช้สิทธิดังกล่าวกับกระทรวงพาณิชย์เมื่อวันที่
14 มกราคม 2547

ปี 2548 ในระหว่างปี 2548 ใบสำคัญแสดงสิทธิจำนวน 4,551 หน่วย
ได้ถูกนำมาใช้สิทธิซื้อหุ้นสามัญ ดังนั้น ใบสำคัญแสดงสิทธิที่ยังไม่ได้ถูกนำมาใช้สิทธิ ณ วันที่ 31
ธันวาคม 2548 มีจำนวน 11,995,473 หน่วย ทั้งนี้
บริษัทได้จดทะเบียนเพิ่มทุนสำหรับหุ้นสามัญเพิ่มทุนจากการใช้สิทธิดังกล่าวกับกระทรวงพาณิชย์แล้ว

ปี 2549 ในระหว่างปี 2549 ใบสำคัญแสดงสิทธิจำนวน 10,748,147 หน่วย
ได้ถูกนำมาใช้สิทธิซื้อหุ้นสามัญ ดังนั้น ใบสำคัญแสดงสิทธิที่ยังไม่ได้ถูกนำมาใช้สิทธิ ณ วันที่ 31
ธันวาคม 2549 มีจำนวน 1,424,905 หน่วย ทั้งนี้
บริษัทได้จดทะเบียนเพิ่มทุนสำหรับหุ้นสามัญเพิ่มทุนจากการใช้สิทธิดังกล่าวกับกระทรวงพาณิชย์แล้วเมื่อวันที่
11 สิงหาคม 2549

  อย่างไรก็ตาม ณ วันที่ 31 กรกฎาคม 2549 ซึ่งเป็นวันใช้สิทธิของใบสำคัญแสดงสิทธิครั้งสุดท้าย
  ใบสำคัญแสดงสิทธิที่ยังไม่มีการใช้สิทธิจำนวน 1,424,905 หน่วย จึงสิ้นสภาพลงทันที

ปี 2550 เมื่อวันที่ 18 เมษาคม 2550
ที่ประชุมสามัญประจำปีผู้ถือหุ้นได้มีมติอนุมัติให้บริษัทดำเนินการในเรื่องต่างๆ ดังต่อไปนี้

1.  มีมติอนุมัติการลดทุนจดทะเบียนจากเดิม 2,852.02 ล้านบาท (หุ้นสามัญ 285,201,600 หุ้น
    มูลค่าที่ตราไว้หุ้นละ 10 บาท) เป็น 2,800.73 ล้านบาท (หุ้นสามัญ 280,072,719 หุ้น
    มูลค่าที่ตราไว้หุ้นละ 10 บาท) โดยการตัดหุ้นสามัญที่ยังจำหน่ายไม่ได้ จำนวน 5,128,881
    หุ้น มูลค่าหุ้นละ 10 บาท เป็นจำนวนเงิน 51.29 ล้านบาท
    บริษัทได้จดทะเบียนลดทุนกับกระทรวงพาณิชย์เรียบร้อยแล้วเมื่อวันที่ 11 พฤษภาคม 2550

2.  มีมติอนุมัติการลดมูลค่าหุ้นสามัญที่ออกและจำหน่ายได้แล้วจากมูลค่าที่จดทะเบียนไว้ 10
    บาทต่อหุ้น เป็น 0.70 บาทต่อหุ้น ทำให้ทุนจดทะเบียนที่เรียกชำระแล้วลดลงจากเดิม
    2,800.73 ล้านบาท เป็น 196.05 ล้านบาท ทั้งนี้
    ให้นำทุนจดทะเบียนที่เรียกชำระแล้วส่วนที่ลดลง จำนวนเงิน 2,604.68 ล้านบาท
    ส่วนเกินมูลค่าหุ้นสามัญ จำนวนเงิน 274 ล้านบาท และสำรองตามกฎหมาย จำนวนเงิน 0.32
    ล้านบาท มาล้างส่วนต่ำกว่ามูลค่าหุ้นสามัญจำนวน 2,209.41 ล้านบาท
    และขาดทุนสะสมจำนวน 669.59 ล้านบาท
    โดยบริษัทได้จดทะเบียนลดทุนกับกระทรวงพาณิชย์เรียบร้อยแล้วเมื่อวันที่ 19 กรกฎาคม 2550

3.  มีมติอนุมัติการเพิ่มทุนจดทะเบียนจากเดิม 196.05 ล้านบาท (หุ้นสามัญ 280,072,719 หุ้น
    มูลค่าที่ตราไว้หุ้นละ 0.70 บาท) เป็น 392.10 ล้านบาท (หุ้นสามัญ 560,145,438 หุ้น
    มูลค่าหุ้นละ 0.70 บาท) โดยการออกหุ้นสามัญเพิ่มทุนจำนวน 280,072,719 หุ้น
    มูลค่าที่ตราไว้หุ้นละ 0.70 บาท เป็นจำนวนเงิน 196.05 ล้านบาท
    บริษัทได้จดทะเบียนเพิ่มทุนกับกระทรวงพาณิชย์เรียบร้อยแล้วเมื่อวันที่ 26 กรกฎาคม 2550

ปี 2552 เมื่อวันที่ 28 พฤษภาคม 2552 ที่ประชุมวิสามัญผู้ถือหุ้นครั้งที่ 1/2552
ได้มีมติอนุมัติให้บริษัทดำเนินการในเรื่องต่างๆ ดังต่อไปนี้

1.  ให้จัดสรรหุ้นสามัญเพิ่มทุนจำนวน 280,072,719 หุ้น ให้แก่ผู้ถือหุ้นเดิมในสัดส่วน 1
    หุ้นสามัญเดิมต่อ 1 หุ้นสามัญใหม่ โดยเสนอขายในราคาหุ้นละ 0.70 บาท เป็นจำนวนเงิน
    196.05 ล้านบาท
    ในกรณีที่มีหุ้นที่เหลือจากการจองตามสิทธิและไม่มีผู้ถือหุ้นรายใดใช้สิทธิเกินกว่าสิทธิของตนแล้วให้คณะกรรมการบริษัท
    และ/หรือ บุคคลที่คณะกรรมการบริษัทมอบหมายมีอำนาจในการจัดสรรหุ้นที่เหลือดังกล่าวให้แก่
    บุคคลในวงจำกัด และ/หรือ ผู้ลงทุนประเภทสถาบัน และ/หรือ
    ผู้ลงทุนที่มีลักษณะเฉพาะตามประกาศของสำนักงานคณะกรรมการกำกับหลักทรัพย์และตลาดหลักทรัพย์โดยจะจัดสรรให้หมดในคราวเดียวหรือหลายคราวก็ได้ในราคาไม่ต่ำกว่าราคาหุ้นละ
    0.85 บาท เมื่อวันที่ 8 - 12 มิถุนายน 2552 มีผู้ถือหุ้นเดิมมาใช้สิทธิแล้วจำนวน
    82,362,600 หุ้น ในราคาหุ้นละ 0.70 บาท เป็นจำนวนเงิน 57.65 ล้านบาท

  ต่อมา เมื่อวันที่ 18 กันยายน 2552 บริษัทได้จัดสรรหุ้นสามัญที่เหลืออยู่ดังกล่าวจำนวน
  197,710,119 หุ้นให้แก่บุคคลในวงจำกัดในราคาหุ้นละ 0.85 บาท รวมเป็นเงินทั้งสิ้น 168.05
  ล้านบาท บริษัทได้รับเงินค่าหุ้นสามัญดังกล่าวจำนวน 95,000,000 หุ้น เป็นเงิน 80.75
  ล้านบาท เมื่อวันที่ 25 กันยายน 2552
  และบริษัทได้จดทะเบียนการเพิ่มทุนดังกล่าวกับกระทรวงพาณิชย์เมื่อวันที่ 7 ตุลาคม 2552
  ส่วนที่เหลือจำนวน 102,710,119 หุ้น เป็นเงิน 87.30 ล้านบาท บริษัทได้รับเงินค่าหุ้นเมื่อวันที่
  30 ตุลาคม 2552 และจดทะเบียนการเพิ่มทุนส่วนที่เหลือกับกระทรวงพาณิชย์เมื่อวันที่ 12
  พฤศจิกายน 2552

ปี 2553 บริษัทได้มีการปรับเปลี่ยนโครงสร้างการจัดการ
โดยบริษัทได้ดำเนินการทยอยปรับเปลี่ยนผู้บริหารชุดเดิมออกไป ทั้งนี้
การดำเนินการดังกล่าวแล้วเสร็จในปี 2554 โดยโครงสร้างผู้บริหารชุดปัจจุบันแสดงรายละเอียด
เรื่อง ผู้บริหาร

ปี 2554 กลุ่มผู้ถือหุ้นรายใหญ่นำโดยคุณโกมล จึงรุ่งเรืองกิจ ซึ่งถือหุ้นบริษัทจำนวน 139,000,000
หุ้น คิด

เป็นร้อยละ 24.81 ของทุนจดทะเบียนชำระแล้ว ได้เสนอที่ประชุมสามัญผู้ถือหุ้นประจำปี 2554 มี

มติอนุมัติแต่งตั้งกรรมการชุดใหม่เข้ามาบริหารงานโดยมีรายชื่อคณะกรรมการดังต่อไปนี้

1.  นายสุเรศพล จึงรุ่งเรืองกิจ เป็นประธานกรรมการ

2.  นายศุภเสฎฐ์ ลีลานภาพรรณ์ เป็นกรรมการ

3.  นายศักดา ศรีนิเวศน์ เป็นกรรมการ

4.  นางกิตติมา อิ่มประเสริฐ เป็นกรรมการ

5.  นางสาวเทียมใจ ศศิศาสตร์ เป็นกรรมการ

6.  นางเสาวณีย์ จิตต์สันติสุข เป็นกรรมการ

โดยคณะกรรมการชุดใหม่ได้เข้ามาบริหารงานในวันที่ 27 เมษายน 2554
ทันทีหลังจากมีการอนุมัติจากที่ประชุมสามัญผู้ถือหุ้นประจำปี 2554

ปี 2555 ตามมติที่ประชุมคณะกรรมการบริษัท เมื่อวันที่ 17 ตุลาคม 2555 และ ครั้งที่ 9/2555
เมื่อวันที่ 19 พฤศจิกายน 2555
มีมติให้นำเสนอต่อที่ประชุมผู้ถือหุ้นเพื่อพิจารณาอนุมัติการเพิ่มทุนจดทะเบียนของบริษัท จำนวน
78,420,360.90 บาท จากทุนจดทะเบียนจำนวน 392,101,806.60 บาท เป็นทุนจดทะเบียน
จำนวน 470,522,167.50 บาท โดยการออกหุ้นสามัญใหม่จำนวน 112,029,087 หุ้น
มูลค่าที่ตราไว้หุ้นละ 0.70 บาท
และให้นำหุ้นสามัญที่ออกใหม่ทั้งจำนวนออกจัดสรรและเสนอขายให้แก่ผู้ถือหุ้นเดิมของบริษัทตามสัดส่วนการถือหุ้นในอัตราส่วน
5 หุ้นเดิมต่อ 1 หุ้นใหม่ ในราคาเสนอขายหุ้นละ 2.03 บาท โดยกำหนดประชุมวิสามัญผู้ถือหุ้นครั้งที่
1/2555 ในวันที่ 26 ธันวาคม 2555

ตามมติที่ประชุมวิสามัญผู้ถือหุ้นครั้งที่ 1/2555 บริษัท อกริเพียว โฮลดิ้งส์ จำกัด
(มหาชน)(บริษัท)เมื่อวันที่ 26 ธันวาคม 2555 ได้มีมติจัดสรรหุ้นเพิ่มทุน จำนวน 112,029,087
หุ้น คิดเป็นเงิน 78,420,360.90 บาท อัตราส่วน 5 หุ้นสามัญเดิม ต่อ 1 หุ้นสามัญเพิ่มทุนใหม่

สรุปจำนวนทุนจดทะเบียนเรียกชำระแล้ว ดังนี้

  --------------------------------------- ------------------ -------------------
                                          จำนวนหุ้น            จำนวนเงิน (บาท)

  จำนวนหุ้นจดทะเบียน                         672,174,525        470,522,167.50

  จำนวนหุ้นจดทะเบียนเรียกชำระแล้ว (เดิม)        560,145,438        392,101,866.60

  จำนวนหุ้นจดทะเบียนเรียกชำระแล้วจากการเพิ่มทุน   89,388,513         62,571,959.10

  รวมทุนจดทะเบียนเรียกชำระแล้ว                649,533,951        454,673,765.70

  คงเหลือทุนจดทะเบียนรอเรียกชำระ              22,640,574         15,848,401.80
  --------------------------------------- ------------------ -------------------

โดยในการเสนอขายหุ้นสามัญเพิ่มทุนในครั้งนี้ หุ้นสามัญเพิ่มทุนของบริษัทฯ ได้ตราไว้ในราคาหุ้นละ
0.70 บาท ซึ่งบริษัทได้เสนอขายหุ้นสามัญเพิ่มทุนให้แก่ผู้ถือหุ้นเดิมในราคาหุ้นละ 2.03 บาท
คิดเป็นส่วนล้ำมูลค่าหุ้นหุ้นละ 1.33 บาท รวมเงินที่บริษัทได้จากการขายหุ้นสามัญเพิ่มทุนทั้งหมด
181,458,681.39 บาท โดยในจำนวนนี้มีส่วนล้ำมูลค่าหุ้นทั้งหมด 118,886,722.29 บาท

สำหรับจำนวนหุ้นที่เหลือจากการใช้สิทธิของผู้ถือหุ้นเดิม จำนวน 22,640,574 หุ้น
บริษัทจะนำหุ้นสามัญเพิ่มทุนที่เหลือนี้ไปจัดสรรและเสนอขายให้แก่บุคคลในวงจำกัด
โดยราคาที่เสนอขายจะต้องไม่ต่ำกว่าราคาที่เสนอขายให้แก่ผู้ถือหุ้นเดิมของบริษัท
และจะไม่ต่ำกว่าร้อยละ 90 ของราคาตลาดของหุ้นสามัญของบริษัท
ซึ่งคำนวนจากราคาถัวเฉลี่ยถ่วงน้ำหนักของการซื้อขายหุ้นของบริษัทในระหว่าง 7-15
วันทำการก่อนวันแรกที่เสนอขายหุ้นต่อบุคคลในวงจำกัด ซึ่งปัจจุบันยังไม่มีผู้เสนอซื้อหุ้นดังกล่าว

ปี 2558 ตามมติที่ประชุมวิสามัญผู้ถือหุ้นครั้งที่ 1/2558 ในวันที่ 13 กุมภาพันธ์ 2558
ให้ลดทุนจดทะเบียน

  ของบริษัทฯ จำนวน 15,848,401.80 บาท จากทุนเดิมจดทะเบียน 470,522,167.50 บาท
  เป็น 454,673,765.70 บาท โดยการตัดหุ้นสามัญที่ยังไม่ได้ออกจำหน่ายของบริษัทฯ จำนวน
  22,640,574 หุ้น มูลค่าหุ้นที่ตราไว้หุ้นละ 0.70 บาท และ
  อนุมัติการเพิ่มทุนจดทะเบียนของบริษัทฯ จำนวน 227,336,882.50 บาท
  จากเดิมทุนจดทะเบียนจำนวน 454,673,765.70 บาท เป็นทุนจดทะเบียนใหม่จำนวน
  682,010,648.20 บาท โดยการออกหุ้นสามัญใหม่จำนวน 324,766,975 หุ้น
  มูลค่าหุ้นที่ตราไว้หุ้นละ 0.70 บาท
  โดยการออกและเสนอขายหุ้นสามัญเพิ่มทุนให้แก่ผู้ถือหุ้นเดิมของบริษัทฯ
  ตามสัดส่วนจำนวนหุ้นที่ผู้ถือหุ้นแต่ละรายถืออยู่ในอัตราส่วน 2 หุ้นสามัญเดิมต่อ 1
  หุ้นสามัญเพิ่มทุนใหม่ ในราคาเสนอขายหุ้นละ 1.50 บาท

  สรุปจำนวนทุนจดทะเบียนเรียกชำระแล้วจากการเพิ่มทุน จำนวน 308,731,586 หุ้น
  เป็นจำนวนเงิน

  216,112,110.20 บาท รวมทุนจดทะบียนเรียกชำระแล้วจำนวน 958,265,537 หุ้น
  คิดเป็นเงินทุนจดทะเบียนเรียกชำระแล้วจำนวน 670,785,875.90 บาท
  คงเหลือทุนจดทะเบียนรอเรียกชำระ 11,224,772.30 บาท ทั้งนี้บริษัทฯ
  ได้จดทะเบียนเปลี่ยนแปลงทุนชำระแล้วกับกรมพัฒนาธุรกิจการค้า กระทรวงพาณิชย์ เรียบร้อยแล้ว
  เมื่อวันที่ 31มีนาคม 2558

1.  โครงสร้างการถือหุ้นของกลุ่มบริษัท

+------------------------------------------+-------------+-------------+
| ชื่อบริษัท                                   | ส           | ขนา         |
|                                          | ัดส่วนการถือหุ้น | ดของบริษัท(%) |
+------------------------------------------+-------------+-------------+
| กลุ่มบริษัทที่ประกอบธุรกิจหลัก                    | 99.99       |             |
|                                          |             |             |
| 1.  บจ. ริเวอร์แคว อินเตอร์เนชั่นแนล           |             |             |
|     อุตสาหกรรมอาหาร                       |             |             |
|                                          |             |             |
| 2.  บจ. อกริเฟร็ช (ถือหุ้นโดย “ริเวอร์แคว)      |             |             |
|                                          |             |             |
| 3.  บจ. ผลิตภัณฑ์ข้าวโพดหวาน(ถือหุ้นโดย         |             |             |
|     “ริเวอร์แคว)                           |             |             |
+------------------------------------------+-------------+-------------+
| รวม                                      | 99.99       |             |
+------------------------------------------+-------------+-------------+
| กลุ่มบริษัทอื่นที่ไม่ ได้เป็นบริษัทที่ประกอบธุรกิจหลัก     | 4.50        |             |
|                                          |             |             |
| 1.  บริษัท โกลด์ มาสเตอร์ จำกัด               | 0.70        |             |
|                                          |             |             |
| 2.  บริษัท จี เอ็ม เอส เพาเวอร์ จำกัด (มหาชน)  | 1.30        |             |
|                                          |             |             |
| 3.  บริษัท เกษตรนคร จำกัด                   | 1.31        |             |
|                                          |             |             |
| 4.  สยามเดลมองเต้ จำกัด                    |             |             |
+------------------------------------------+-------------+-------------+
| รวม                                      | 7.81        |             |
+------------------------------------------+-------------+-------------+
| รวม                                      |             | 97.90       |
+------------------------------------------+-------------+-------------+

จากข้อกำหนดขนาดบริษัทที่ประกอบธุรกิจหลักขนาดของ holding company ณ 31 ธันวาคม 2558

= สินทรัพย์รวมของ holding company – เงินลงทุนในบริษัทอื่น

สินทรัพย์รวมของ holding company

= 1,099.21 – 23.50 = 0.979

1,099.21

2.  ลักษณะการประกอบธุรกิจ

บริษัทประกอบธุรกิจการลงทุน (Holding and Investment Company)
โดยปัจจุบันได้มีนโยบายการลงทุนหลักในธุรกิจอุตสาหกรรมการเกษตรและอาหาร สำหรับปี 2558
โครงสร้างการดำเนินธุรกิจหลักทางกลุ่มบริษัทได้ดำเนินธุรกรรมหลักดังนี้

  1. ธุรกิจผลิตภัณฑ์ข้าวโพดหวาน ธุรกรรมนี้ดำเนินการโดยบริษัท ผลิตภัณฑ์ข้าวโพดหวาน

จำกัด (SWEET CORN PRODUCTS CO., LTD.) ที่ซึ่งถือหุ้นโดยบจก. ริเวอร์แคว
อินเตอร์เนชั่นแนล อุตสาหกรรมอาหาร (“ริ เวอร์แคว”) ร้อยละ 75
ของทุนจดทะเบียนที่ชำระแล้ว จำนวน 5 ล้านบาท
โดยเริ่มธุรกรรมตั้งแต่การพัฒนาและผลิตเมล็ดพันธุ์ ส่งเสริมการเพาะปลูก ขายเมล็ดพันธ์
และจัดหาวัตถุดิบข้าวโพดหวาน เพื่อมาใช้ในกิจการของ “ริเวอร์แคว”

2.  ธุรกิจผลิตภัณฑ์ข้าวโพดหวานกระป๋องและถุงสูญญากาศ ธุรกรรมนี้ดำเนินการโดย

บริษัท ริเวอร์แคว อินเตอร์เนชั่นแนล อุตสาหกรรมอาหาร จำกัด (RIVER KWAI
INTERNATIONAL FOOD INDUSTRY CO., LTD. ) ที่บริษัทถือหุ้นอยู่ร้อยละ 99.99 ของ
ทุนจดทะเบียนที่ ชำระแล้วจำนวน 900.00 ล้านบาท โดยการนำวัตถุดิบข้าวโพดหวานมาแปรรูปใน
บรรจุภัณฑ์กระป๋องและถุงสุญญากาศ โดยจำหน่ายผลิตภัณฑ์ ดังกล่าวไปยังตลาดต่างประเทศ เป็นหลัก
สำหรับการขายในประเทศนั้นมีสินค้าภายใต้เครื่องหมายการค้า "เทสตี้" และ “ริเวอร์แคว”
วางขาย ตามซุปเปอร์มาร์เกต ต่างๆ อยู่อย่างแพร่หลาย

3.  ธุรกิจผักสด และผลไม้สด ธุรกรรมนี้ดำเนินการโดยบริษัท อกริเฟร็ช จำกัด

(AGRIFRESH LTD.) ซึ่งถือหุ้นโดยริเวอร์แคว ร้อยละ 100 ของทุนจดทะเบียน จำนวน 78.25
ล้านบาท โดยเริ่มธุรกรรมตั้งแต่การนำผักสดมาคัด ตัดแต่ง ใส่บรรจุภัณฑ์
และส่งออกไปยังตลาดต่างประเทศ

4.  ธุรกิจบรรจุภัณฑ์ "เตตร้า รีคาร์ท" (TETRA RECART) ซึ่งเป็นการนำเทคโนโลยีบรรจุภัณฑ์

แบบใหม่ในกล่องกระดาษมาใช้ในการผลิตข้าวโพดหวานแปรรูป สับปะรด ผลไม้รวมและอื่น ๆ
เป็นการวางตำแหน่งสินค้าในตลาดบน
และขยายฐานสินค้าออกไปนอกเหนือจากสินค้าข้าวโพดหวานบรรจุกระป๋องที่ริเวอร์แคว
ดำเนินการอยู่เดิม ธุรกรรมนี้ดำเนินการโดย บริษัท สยามเดลมองเต้ จำกัด (SIAM DEL MONTE
CO.LTD.) ซึ่งบริษัทถือหุ้นอยู่ร้อยละ 1.31 ของทุนจดทะเบียน 850.80 ล้านบาท โดยมี DEL
MONTE ASIA (PTE) LTD. จากประเทศสิงคโปร์ถือหุ้นใหญ่ร้อยละ 95.62 และบริษัท
สามร้อยยอด จำกัด (ผู้ผลิตสินค้า สับปะรด) ถือหุ้นร้อยละ 3.07 บริษัท สยามเดลมองเต้
มีโรงงานตั้งอยู่ที่ อำเภอเขาสมิง จังหวัดตราด ธุรกิจ ดังกล่าวสามารถสนับสนุนและช่วย
ขยายฐานการตลาด และการขายให้กับธุรกิจของบริษัทฯได้

โครงสร้างรายได้ของกลุ่มบริษัท 3 ปีที่ผ่านมา

ลักษณะรายได้: ธุรกิจอุตสาหกรรมการเกษตร หน่วย : ล้านบาท

+-------------------+--------+------+------+------+------+------+------+
| มูลค่าก             | ดำเนิน  | 2556 | %    | 2557 | %    | 2558 | %    |
| ารจำหน่ายต่างประเทศ |        |      |      |      |      |      |      |
|                   | การโดย |      |      |      |      |      |      |
+-------------------+--------+------+------+------+------+------+------+
| ข้าว               | RKI    | 61   | 5    | 67   | 5    | 76   | 6    |
| โพดหวานบรรจุกระป๋อง |        | 4.35 | 6.05 | 7.95 | 5.34 | 7.16 | 2.40 |
+-------------------+--------+------+------+------+------+------+------+
| ผักและผลไม้สด       | AGF    | 21   | 1    | 22   | 1    | 18   | 1    |
|                   |        | 4.43 | 9.56 | 7.50 | 8.57 | 0.62 | 4.69 |
+-------------------+--------+------+------+------+------+------+------+
| ข้าวโพดห           | RKI    | 13   | 1    | 16   | 1    | 16   | 1    |
| วานบรรจุถุงสูญญากาศ  |        | 6.78 | 2.48 | 4.86 | 3.46 | 8.61 | 3.72 |
+-------------------+--------+------+------+------+------+------+------+
| รวม               |        | 96   | 8    | 1,07 | 8    | 1,11 | 9    |
|                   |        | 5.56 | 8.09 | 0.31 | 7.37 | 6.39 | 0.81 |
+-------------------+--------+------+------+------+------+------+------+

+------------------+--------+------+------+------+------+------+------+
| มูลค่าก            | ดำเนิน  | 2556 | %    | 2557 | %    | 2558 | %    |
| ารจำหน่ายในประเทศ |        |      |      |      |      |      |      |
|                  | การโดย |      |      |      |      |      |      |
+------------------+--------+------+------+------+------+------+------+
| ข้าวโ             | RKI    | 5    | 4.71 | 2    | 2.44 | 2    | 2.02 |
| พดหวานบรรจุกระป๋อง |        | 1.59 |      | 9.89 |      | 4.81 |      |
+------------------+--------+------+------+------+------+------+------+
| เมล็ดพันธุ์          | SCP    | 3    | 3.62 | 5    | 4.41 | 4    | 4.02 |
|                  |        | 9.63 |      | 4.06 |      | 9.44 |      |
+------------------+--------+------+------+------+------+------+------+
| อื่นๆ ( RKI)       | RKI    | 4.51 | 0.41 | 4.44 | 0.36 | 9.82 | 0.80 |
+------------------+--------+------+------+------+------+------+------+
| ข้าวโพดห          | RKI    | 3    | 3.18 | 4    | 3.82 | 1    | 1.19 |
| วานบรรจุถุงสูญญากาศ |        | 4.84 |      | 6.84 |      | 4.58 |      |
| (RKI)            |        |      |      |      |      |      |      |
+------------------+--------+------+------+------+------+------+------+
| ผักและผลไม้สด      | AGF    | 0.00 | 0.00 | 1    | 1.59 | 1    | 1.17 |
|                  |        |      |      | 9.43 |      | 4.38 |      |
+------------------+--------+------+------+------+------+------+------+
| รวม              |        | 13   | 1    | 15   | 1    | 11   | 9.19 |
|                  |        | 0.57 | 1.91 | 4.66 | 2.63 | 3.03 |      |
+------------------+--------+------+------+------+------+------+------+
|                  |        |      |      |      |      |      |      |
+------------------+--------+------+------+------+------+------+------+
| มูล               |        | 1,09 | 10   | 1,22 | 10   | 1,22 | 10   |
| ค่าการจำหน่ายทั้งหมด |        | 6.13 | 0.00 | 4.97 | 0.00 | 9.42 | 0.00 |
+------------------+--------+------+------+------+------+------+------+

หมายเหตุ - RKI = บริษัท ริเวอร์แคว อินเตอร์เนชั่นแนล อุตสาหกรรมอาหาร จำกัด

- SCP = บริษัท ผลิตภัณฑ์ข้าวโพดหวาน จำกัด

-AGF = บริษัท อกริเฟร็ช จำกัด

1.  ลักษณะของผลิตภัณฑ์หรือบริการ

ผลิตภัณฑ์หลักของบริษัทมีสองกลุ่มหลักคือ

1. กลุ่มผลิตภัณฑ์ข้าวโพดหวาน
ซึ่งผลิตและจำหน่ายโดยการแปรรูปและผ่านขบวนการเก็บถนอมอาหารด้วยหม้อฆ่าเชื้อด้วยแรงดันไอความร้อน
(Thermal process) ซึ่งบรรจุภัณฑ์ได้แก่ กระป๋อง และถุงสูญญากาศ ดำเนินงานโดยบริษัท
“ริเวอร์แคว”

ลักษณะของผลิตภัณฑ์หรือบริการทั้งหมดแบ่งตามภูมิศาสตร์ของการตลาดได้ดังนี้

ผลิตภัณฑ์ส่งออกจำหน่ายต่างประเทศ

-   ข้าวโพดหวานเมล็ดบรรจุกระป๋อง (CANNED KERNEL SWEET CORN)

-   ข้าวโพดหวานครีมบรรจุกระป๋อง (CREAM STYLE CORN)

-   ข้าวโพดหวานบรรจุถุงสูญญากาศ (VACUUM PACK)

ผลิตภัณฑ์จำหน่ายในประเทศ

  ภายใต้เครื่องหมายการค้า TASTEE และ RIVEW KWAI ซึ่งได้แก่

-   ข้าวโพดหวานบรรจุกระป๋อง (CANNED KERNEL SWEET CORN)

-   ข้าวโพดหวานครีมบรรจุกระป๋อง (CREAM STYLE CORN)

-   ข้าวโพดหวานบรรจุถุงสูญญากาศ (VACUUM PACK)

- ข้าวโพดหวานฝักสด (FRESH PACK)

-   เมล็ดพันธุ์ข้าวโพดหวาน ( SWEET CORN SEED )

2.  กลุ่มผลิตภัณฑ์ผัก และผลไม้สด ซึ่งแบ่งเป็นผักผลไม้ที่ควบคุมสารเคมีตกค้าง และผักเกษตร

อินทรีย์ ดำเนินงานโดยบริษัท “อกริเฟร็ช”

บริษัทมีการทำไร่ขนาดใหญ่ของบริษัทเองส่วนหนึ่ง เพื่อเป็นต้นแบบถ่ายทอด
การจัดการที่เหมาะสมไปให้กลุ่มเกษตรกร ควบคู่ไปกับการส่งเสริมให้เกษตรกรเพาะปลูก
และทำสัญญารับซื้อผลผลิตจากกลุ่มเกษตรกรในระบบ Contact Farming
เพื่อส่งผักและผลไม้สดที่ได้คุณภาพให้กับโรงงานบริษัท “อกริเฟร็ช”
ทำการตัดแต่งก่อนบรรจุลงในภาชนะเป็นสินค้าสำเร็จรูปเพื่อการส่งออก
พื้นที่เพาะปลูกของผักประเภทข้าวโพดอ่อน, หน่อไม้ฝรั่ง, พริก และกระเจี๊ยบเขียว
ซึ่งเป็นผลิตภัณฑ์หลัก จะอยู่ในบริเวณใกล้เคียงกับโรงงาน เช่น จังหวัดกาญจนบุรี ราชบุรี
และนครปฐม เป็นต้น

นอกจากนี้ “อกริเฟร็ช” ได้มีแปลงเพาะปลูกผักของบริษัทเองในจังหวัดกาญจนบุรี จำนวนประมาณ
205 ไร่ เพื่อปลูกผักเกษตรอินทรีย์ (ORGANIC) เป็นหลัก ใช้เป็นวัตถุดิบนำมาคัด ตัดแต่ง
บรรจุในภาชนะบรรจุรูปแบบต่างๆ
เพื่อส่งออกไปขายต่างประเทศทางเครื่องบินโดยมีตลาดหลักอยู่ที่ยุโรป และญี่ปุ่น สินค้าแบ่งออกเป็น
3 กลุ่ม คือ

กลุ่มที่ 1 Conventional
เป็นผักและผลไม้ควบคุมสารเคมีที่ปลอดภัยต่อการบริโภคบรรจุในภาชนะบรรจุขนาดต่างๆ เช่น
ข้าวโพดฝักอ่อน กระเจี๊ยบ หน่อไม้ฝรั่ง พริก ผักบุ้ง ตะไคร้ มะม่วง มะขามหวาน เป็นต้น

กลุ่มที่ 2 High Care หรือ Ready to Eat เป็นผักควบคุมสารเคมีที่ปลอดภัยต่อการบริโภค
ผลิตในระบบปลอดเชื้อและควบคุมอุณหภูมิมีสินค้า เช่น ชุดส้มตำ ชุดต้มยำ ชุดหน่อไม้ฝรั่ง ชุดขิง
ชุดแกงเขียวหวาน และ ชุดผัดเปรี้ยวหวาน เป็นต้น

กลุ่มที่ 3 Organic หรือ เกษตรอินทรีย์ เป็นผักและผลไม้ที่มีการเพาะปลูกแบบไม่ใช้สารเคมี
และควบคุมกระบวนการปลูกตามมาตรฐานเกษตรอินทรีย์ที่ได้การรับรองจากองค์กรต่างประเทศ เช่น
ข้าวโพดฝักอ่อน กระเจี๊ยบ เป็นต้น

พื้นที่ดำเนินงาน แบ่งเป็น 2 ส่วนงานได้แก่ส่วนภาคกลาง และส่วนภาคเหนือ

-   ส่วนภาคกลาง ครอบคลุมพื้นที่หลักในจังหวัดกาญจนบุรี และจังหวัดใกล้เคียงได้แก่ ราชบุรี
    นครปฐม สุพรรณบุรี นครสวรรค์ และเพชรบุรี รวมทั้งพื้นที่ผลไม้ตามฤดูกาล ได้แก่ ชลบุรี
    ระยอง จันทบุรี นครนายก สมุทรปราการ สมุทรสงคราม สมุทรสาคร ปทุมธานี นครสวรรค์
    และตราด

-   ส่วนภาคเหนือ ครอบคลุมพื้นที่ จังหวัดเชียงราย เชียงใหม่

  พื้นที่รับรองระบบคุณภาพแล้ว รวม 3,000 ไร่
  เกษตรกรสมาชิกทั้งที่เป็นระบบกลุ่มและรายย่อยรวม

700 ราย แปลงเพาะปลูก 1,500 แปลง

ผลกระทบต่อสิ่งแวดล้อม

-ไม่มี-

สิทธิประโยชน์จากการส่งเสริมการลงทุน

-ไม่มี-

  2.2 การตลาดและการแข่งขัน

(1) การตลาด

กลยุทธทางการตลาด สามารถแบ่งออกได้ตามลักษณะของตลาดดังนี้

ตลาดในประเทศ

1.  รักษาคุณภาพ การสร้างความนิยมของเครื่องหมายการค้า “เทสตี้” และ “ริเวอร์แคว”
    ภาพลักษณ์ ตลอดจนความหลากหลายของผลิตภัณฑ์

2.  วิธีการจัดจำหน่ายที่รักษากลุ่มลูกค้าของผลิตภัณฑ์แต่ละชนิด โดยผลิตภัณฑ์ส่วนใหญ่
    จะจัดวางจำหน่ายใน Modern Trade Outlets

3.  Positioning ของสินค้าจับกลุ่มลูกค้าเป้าหมายที่ชัดเจน

4.  รักษาช่องทางสินค้าทางการเกษตรอื่น โดยผ่านตรงกับร้านอาหารที่เป็น chain restaurant
    , Bakery shop และโรงงานอุตสาหกรรมอาหารอื่นๆ

ตลาดต่างประเทศ

1.  Niche Market โดยบริษัทจะจับกลุ่มลูกค้าที่เน้นคุณภาพ เช่น ญี่ปุ่น และไต้หวันมากขึ้น

2.  กลยุทธ์ทางด้านราคา (Price Strategy)
    บริษัทใช้นโยบายในการผลิตสินค้าที่ได้คุณภาพสินค้าดี
    แต่ราคาไม่สูงกว่าคู่แข่งขันจากประเทศอื่นๆ ทั้งที่ประเทศไทยมีข้อได้เปรียบเรื่องค่าขนส่ง
    โดยเฉพาะลูกค้าในทวีปเอเชีย

3.  การสร้างชื่อเสียงให้กับบริษัท (Reputation ) เน้นการสร้างชื่อเสียงให้เป็นที่รู้จัก
    ทั้งในด้านการเป็นผู้รับจ้างผลิต และมี Brand Name ของบริษัทเอง ภายใต้ชื่อ “TASTEE”
    และ “RIVER KWAI”

4.  การสร้างความสัมพันธ์กับลูกค้ารายใหญ่
    ตลอดจนบริการหลังการขายที่เพิ่มความพึงพอใจให้ลูกค้า

จุดเด่นและจุดด้อยของบริษัทในการทำการตลาด

จุดเด่น

- ลูกค้ายังเชื่อมั่นใน Brand และประสบการณ์ของบริษัท

-   การเป็นผู้ผลิตข้าวโพดหวานแปรรูปรายแรกและมีชื่อเสียงรายหนึ่งของประเทศ

-   การมีประสบการณ์ในวงการเกษตรแปรรูปเพื่อการส่งออกมานานนับสิบปี

-   ทีมงานที่มีประสบการณ์ในอุตสาหกรรม

-   มีการวางแผนจัดการวัตถุดิบที่มีประสิทธิภาพ

-   มีสัมพันธภาพที่ดีกับเกษตรกร

-   มีวัตถุดิบที่อยู่ในเขตใกล้โรงงาน ทำให้สามารถควบคุมการเก็บเกี่ยวซึ่งส่งผลให้ได้

วัตถุดิบที่มีคุณภาพดี สดอยู่เสมอ

-   มีสินค้าหลากหลายมากขึ้นเช่น ข้าวโพดเมล็ด ข้าวโพดฝักบรรจุ Pouch ข้าวโพดครีม

ซึ่งเป็นสูตรเฉพาะของบริษัท และสินค้าเกรด Fancy ซึ่งเป็นเกรดที่ต้องใช้วัตถุดิบที่

ใหม่สด ความอ่อนของข้าวโพด และกลิ่นเป็นการตัดสินคุณภาพ

- บริษัทมีการควบคุมกระบวนการผลิตโดยใช้ ระบบ GMP,HACCP,ISO22000 ซึ่งเป็น

ระบบที่ยอมรับในระดับสากล

จุดด้อย

-   สินค้ามีการเคลื่อนไหวของราคาเป็นไปตามกลไกของตลาดโลก
    รวมทั้งในบางโอกาสแนวโน้มการขยายตัวขึ้นอยู่กับภาวะเศรษฐกิจของตลาดโลก

-   การขายเป็นเงินสกุลดอลลาร์ สหรัฐ จะได้เงินบาทน้อยลง
    ในสถานการณ์ที่ค่าเงินบาทมีการปรับตัวแข็งขึ้น

-   สินค้าที่ผลิตและจำหน่ายมีการใช้วัตถุดิบจากภาคเกษตรกรรมเป็นหลัก
    ซึ่งอาจได้รับผลกระทบจากสภาพแวดล้อมและภูมิอากาศที่จะเข้ามามีอิทธิพลต่อปริมาณและคุณภาพของผลผลิต

นโยบายการตั้งราคา

ปกติข้าวโพดหวานบรรจุกระป๋องถือเป็นสินค้ามีบางปัจจัยที่คล้ายกับสินค้าเกษตรทั่วไป(Commodity) การกำหนดราคาจึงเป็นไปตามสภาวะตลาดของตลาดโลก ไม่สามารถที่จะกำหนดราคาโดยการบวกกำไรเบื้องต้นที่แน่นอนได้ ดังนั้นในการขายจึงต้องปรับราคาขายของบริษัทให้สอดคล้องกับราคาตลาด โดยให้อยู่ในระดับที่เหมาะสมสามารถแข่งขันกับคู่แข่งขันทั้งในและต่างประเทศได้ ในขณะเดียวกันบริษัทเน้นการผลิตสินค้าคุณภาพและสินค้าที่มีมูลค่าเพิ่ม จึงทำให้สามารถขายในราคาที่สูงกว่าผู้ผลิตรายอื่นในประเทศ 

การจำหน่ายและช่องทางการจำหน่าย

บริษัทมีการจำหน่ายผลิตภัณฑ์ด้านการเกษตรทั้งในประเทศและส่งออกต่างประเทศ
โดยมีสัดส่วนประมาณ ร้อยละ 9:91

  ตลาดภายในประเทศ

-   เมล็ดพันธุ์ข้าวโพดหวาน ซึ่งจัดจำหน่ายโดยตรงให้กับตัวแทนกลุ่มเกษตรกร และ

  โรงงานผู้ผลิตทั่วไป

-   ข้าวโพดหวานบรรจุกระป๋อง บริษัทได้แต่งตั้งบริษัทตัวแทน (Distributor)
    ซึ่งมีประสบการณ์ด้านการตลาดสำหรับสินค้าประเภทนี้เป็นผู้ทำตลาด
    โดยสินค้าจะถูกนำไปวางจำหน่ายยังร้านค้าปลีกขนาดใหญ่ (HYPERMARKET
    และSUPERMARKET) ร้านค้าปลีกประเภท MINIMART และ CONVENIENCE STORE

ตลาดส่งออก

  ข้าวโพดหวานบรรจุกระป๋อง ชนิดเมล็ดและครีม

- ตลาดเอเชีย คิดเป็นร้อยละ 80 ของมูลค่าการส่งออก ได้แก่ ประเทศญี่ปุ่น

เกาหลี ไต้หวัน และจีน

  - ตลาดอื่นๆ คิดเป็นร้อยละ 20 ของมูลค่าการส่งออก ได้แก่ ตะวันออกกลาง ยุโรป และ

  ออสเตรเลีย

ข้าวโพดหวานบรรจุถุงสูญญากาศ

ตลาดหลักคือ ประเทศญี่ปุ่น อเมริกา และรัสเซีย การจำหน่ายในตลาดต่างประเทศ
ส่วนใหญ่ใช้ฉลากของลูกค้าซึ่งมีการทำสัญญาซื้อขายล่วงหน้า โดยการเปิด Letter of Credit,
Purchase Order, Contract และมีการตกลงชนิดของผลิตภัณฑ์ ปริมาณ ราคาเป็นต้น
โดยทั่วไปจะมีการส่งมอบสินค้าในช่วงระยะเวลาตั้งแต่ 1 เดือนถึง 1 ปี สัญญาซื้อขายจะสั้นหรือยาว
ขึ้นอยู่กับสถานการณ์และการเจรจาต่อรองระหว่างบริษัทและลูกค้า

ลักษณะลูกค้า

ลูกค้าในประเทศ

ตัวแทนจำหน่ายสินค้าของบริษัทในประเทศ จะกระจายสินค้าไปยังร้านค้าปลีกขนาดใหญ่ และเล็ก
รวมทั้งร้านสะดวกซื้อ เป็นต้น

ลูกค้าต่างประเทศ สามารถแบ่งออกได้เป็น 3 กลุ่มคือ

1.  ตัวแทนผู้นำเข้าสินค้าให้กับร้านค้า ซุปเปอร์มารเก็ต (AGENT , IMPORTERS)

2.  ขายตรงให้กับกลุ่ม ซุปเปอร์มารเก็ต
    และโรงงานอุตสาหกรรมที่มีความต้องการใช้ข้าวโพดหวานและ
    มีนโยบายติดต่อซื้อขายโดยตรงกับผู้ผลิต

3.  ขายตรงให้กับกลุ่มลูกค้าที่ใช้ BRAND ของตัวเอง

(2) ภาวะอุตสาหกรรมและการแข่งขัน

ภาวะอุตสาหกรรมข้าวโพดหวานแปรรูป

จากข้อมูลกรมศุลกากร ระหว่างปี 2556 ถึง ปี 2558
ประเทศไทยมีการส่งออกข้าวโพดหวานบรรจุกระป๋อง เป็นมูลค่ารวม 5,399.69 ล้านบาท
6,624.70 ล้านบาท และมูลค่ารวม 6,150.17 ล้านบาทตามลำดับ
โดยริเวอร์แควเป็นผู้ส่งออกข้าวโพดหวานแปรรูปจำนวน 751.13 ล้านบาท 842.81 ล้านบาท และ
935.77 ในปี 2556 – 2558 ตามลำดับหรือ คิดเป็นร้อยละ13.91 ร้อยละ 12.72 และร้อยละ
15.22 ของมูลค่าการส่งออกข้าวโพดหวานแปรรูปในปี 2556 – 2558 ตามลำดับ
โดยแบ่งเป็นการส่งออกไปยังประเทศ 10 รายใหญ่และอื่น ๆ ในปี 2558 ดังนี้

หน่วย: ล้านบาท

  ---- ---------------------- ------------- --------------- ---------------
       ประเทศที่นำเข้า           2556          2557            2558

  1    Japan                  940.63        1,082.25        1,232.37

  2    Korea,R                386.62        590.84          603.93

  3    Taiwan                 395.99        460.04          517.54

  4    United Kingdom         194.81        375.68          274.24

  5    Philippines            270.14        339.29          252.56

  6    Australia              223.30        229.86          251.34

  7    Lebanon                194.73        198.54          206.82

  8    Saudi Arabia           179.89        207.04          197.65

  9    Norway                 185.11        196.82          174.65

  10   United Arab Emirates   121.45        180.50          160.33

  11   อื่นๆ                    2,307.02      2,763.84        2, 278.74

       รวม                    5,399.69      6,624.70        6,150.17
  ---- ---------------------- ------------- --------------- ---------------

หมายเหตุ เป็นข้อมูลจากสถิติการส่งออกของกรมศุลกากร ในสินค้ารหัส 20058000000

-   ประเทศไทยมีโรงงานที่ทำการผลิตข้าวโพดหวานแปรรูปเป็นหลักอยู่ประมาณ 7 – 8 แห่ง
    โดยริเวอร์แควเป็นหนึ่งในผู้ผลิตข้าวโพดหวานแปรรูปเพื่อการส่งออก อย่างไรก็ตาม
    ผู้ผลิตรายอื่นๆ ภายในประเทศจะเป็นผู้ผลิตผักและผลไม้หลากหลายประเภท
    โดยผู้ผลิตเหล่านั้นจะเสริมการผลิตข้าวโพดหวานในบางฤดูกาล

-   ประเทศที่เป็นตลาดส่งออกสำคัญของข้าวโพดหวานแปรรูป ได้แก่ ญี่ปุ่น ไต้หวัน เกาหลี และ
    อังกฤษ ในขณะที่ข้าวโพดหวานบรรจุถุงสูญญากาศมีตลาดส่งออกหลักคือ ญี่ปุ่น สหภาพยุโรป
    และอเมริกา

-   สำหรับธุรกิจผัก และผลไม้สด ที่ส่งออกทางอากาศเป็นหลักมีแนวโน้ม
    กลายเป็นสินค้าฟุ่มเฟือยผู้บริโภคของในต่างประเทศที่ซึ่งอยู่ในภาวะเศรษฐกิจถดถอย และ
    กำลังซื้อในตลาดลดลง ประกอบกับค่าเงินของประเทศคู่ค้าสำคัญ เช่น อังกฤษ
    และประเทศในสหภาพยุโรปมีค่าเงินอ่อนตัวลงอย่างต่อเนื่อง อย่างไรก็ตาม
    บริษัทยังสามารถทำยอดขายได้ตามเป้าหมายที่วางไว้ โดยเน้นตลาดเอเชียเป็นหลัก

-   ราคาขายของข้าวโพดหวานแปรรูปของตลาดโลกในภูมิภาคสำคัญถูกกำหนดโดยผู้ผลิตรายใหญ่ๆ
    จากประเทศสหรัฐอเมริกา ฝรั่งเศส และ ฮังการี
    ในขณะที่ผู้ผลิตของประเทศไทยมีมากรายขึ้นการแข่งขันในอุตสาหกรรมจึงเป็นการแข่งขันทั้งในด้านราคาและคุณภาพของสินค้า

-   ประเทศไทยต้องเผชิญกับปัญหาการเรียกเก็บภาษีการทุ่มตลาดขั้นต้นสำหรับข้าวโพดหวานบรรจุกระป๋องเมล็ดตั้งแต่ปี
    2549
    ซึ่งส่งผลให้ผู้นำเข้าผลิตภัณฑ์ดังกล่าวในสหภาพยุโรปถูกเรียกเก็บเงินค้ำประกันการนำเข้า
    จึงทำให้การส่งออกข้าวโพดหวานบรรจุกระป๋องเมล็ดไปยังสหภาพยุโรปมีแนวโน้มลดลง

-   อุตสาหกรรมข้าวโพดหวานภายในประเทศไทยมีการขยายตัวและเป็นที่ยอมรับของผู้บริโภคมากขึ้นเนื่องจากผลิตภัณฑ์ดังกล่าวสามารถเก็บไว้ได้นาน

-   ผู้ผลิตข้าวโพดหวานแปรรูปสามารถขยายตลาดการส่งออกไปยังประเทศ ญี่ปุ่น เกาหลีใต้
    ไต้หวัน ออสเตเรีย ฟิลิปปินส์ และกลุ่มประเทศในตะวันออกกลาง
    เนื่องจากประเทศดังกล่าวมีความต้องการซื้อที่สูงขึ้น
    ในขณะที่ความต้องการซื้อข้าวโพดหวานสดแช่แข็งในประเทศสหรัฐอเมริกา แคนาดา
    ออสเตรเลีย และ อิหร่าน มีแนวโน้มเพิ่มสูงขึ้น

การแข่งขัน

-   บริษัทผลิตสินค้าที่มีคุณภาพสินค้าดีแต่ราคาไม่สูงกว่าคู่แข่งขันจากประเทศอื่นๆทั้งที่ประเทศไทยมีข้อได้

เปรียบในเรื่องค่าขนส่งที่ต่ำกว่าสำหรับลูกค้าในตลาดต่างประเทศที่อยู่ในทวีปเอเชีย

-   บริษัทผลิตสินค้าสำหรับการส่งออกภายใต้ตราสินค้า “TASTEE” และ “RIVER KWAI”
    โดยบริษัทมุ่งเน้นการรักษาความสัมพันธ์ที่ดีกับลูกค้ารายใหญ่
    ตลอดจนการติดตามความพึงพอใจของลูกค้าภายหลังการขาย
    โดยกลุ่มลูกค้าในต่างประเทศแบ่งเป็นสามกลุ่มคือ (1)
    ตัวแทนผู้นำเข้าสินค้าให้กับร้านค้าและซุปเปอร์มารเก็ต (Agent และ Importer) (2)
    ซุปเปอร์มารเก็ตและโรงงานอุตสาหกรรมที่มีความต้องการใช้ข้าวโพดหวานและมีนโยบายในการติดต่อซื้อขายโดยตรงกับผู้ผลิต
    และ (3) กลุ่มลูกค้าที่ใช้ตราสินค้าของตัวเอง

-   สำหรับลูกค้าในประเทศ บริษัทจัดจำหน่ายสินค้าภายใต้ตราสินค้า “เทสตี้” และ “ริเวอร์แคว”
    โดยตัวแทนจำหน่ายสินค้าของบริษัทในประเทศจะกระจายสินค้าไปยังร้านค้าปลีกขนาดใหญ่และเล็ก
    รวมทั้งร้านสะดวกซื้อต่างๆ

-   บริษัทใช้วัตถุดิบที่อยู่ในเขตใกล้โรงงานทำให้บริษัทสามารถควบคุมการเก็บเกี่ยวซึ่งส่งผลให้ได้วัตถุดิบที่มี
    คุณภาพดี และสดอยู่เสมอ

-   บริษัทมีสินค้าที่หลากหลาย เช่น ข้าวโพดเมล็ด ข้าวโพดฝักบรรจุถุงสุญญากาศ
    ข้าวโพดครีมซึ่งเป็นสูตรเฉพาะของบริษัท และสินค้าเกรด Fancy
    ซึ่งเป็นเกรดที่ต้องใช้วัตถุดิบที่ใหม่สด ความอ่อนของข้าวโพด และกลิ่นในการตัดสินคุณภาพ

อย่างไรก็ตาม ข้าวโพดหวานบรรจุกระป๋องถือเป็นสินค้าเกษตรทั่วไป (Commodity Product)
ดังนั้น การกำหนดราคาขายจึงเป็นไปตามกลไกของตลาดโลก
โดยบริษัทไม่สามารถที่จะกำหนดราคาขายด้วยวิธีการบวกกำไรขั้นต้นที่แน่นอนได้
ส่งผลให้บริษัทต้องปรับราคาขายของบริษัทให้สอดคล้องกับราคาตลาดโดยให้อยู่ในระดับที่เหมาะสมและสามารถแข่งขันกับคู่แข่งขันทั้งในและต่างประเทศได้
ในขณะเดียวกันบริษัทเน้นการผลิตสินค้าที่มีคุณภาพและมีมูลค่าเพิ่ม
จึงทำให้บริษัทสามารถขายสินค้าในราคาที่สูงกว่าผู้ผลิตรายอื่นๆ ในประเทศ

  2.3 การจัดหาผลิตภัณฑ์หรือบริการ

  ที่ตั้งโรงงาน เลขที่ 99 หมู่ 1 ถนนท่าน้ำตื้น-เขาปูน ตำบลแก่งเสี้ยน อำเภอเมือง
  จังหวัดกาญจนบุรี

การผลิต

  ------------------------ ----------- ----------- ----------- -----------
                           2555        2556        2557        2558

  กำลังการผลิตเต็มที่ (ตัน)      100,000     100,000     100,000     100,000

  ปริมาณการผลิต(ตัน)          53,000      44,000      57,500      44,990

  อัตราการใช้กำลังการผลิต      53%         44%         57.50%      44.99%

  อัตราเพิ่มของกำลังการผลิต     15.22%      (16.98)%    30.70%      (21.76)%
  ------------------------ ----------- ----------- ----------- -----------

วัตถุดิบและผู้จำหน่าย

การจัดการวัตถุดิบโดยถือเกณฑ์ ทันเวลา ต้นทุนเหมาะสม ระดับคุณภาพที่ได้มาตรฐาน
และเพียงพอกับปริมาณความต้องการของโรงงานและตลาด
รวมไปถึงเพื่อกระจายความเสี่ยงที่อาจเกิดขึ้นกับปริมาณและคุณภาพของวัตถุดิบ บริษัทฯ
มีวิธีการจัดหาวัตถุดิบข้าวโพดหวานเพื่อป้อนเข้าโรงงาน 2 วิธี ดังนี้

1.  การส่งเสริมให้เกษตรกรปลูก (CONTRACT FARMING)
    ซึ่งเป็นวิธีการที่นิยมใช้สำหรับการจัดการวัตถุดิบด้านการเกษตร
    โดยบริษัทจะจำหน่ายเมล็ดพันธุ์พิเศษที่บริษัทในกลุ่มเป็นผู้ผลิตให้แก่เกษตรกรในท้องถิ่น
    และบริเวณใกล้เคียงที่มีพื้นที่การเพาะปลูกเป็นของตนเองและบริษัทจะจัดส่งพนักงานส่งเสริมออกให้คำแนะนำและควบคุมผลผลิตในช่วงการเพาะปลูก
    จนเมื่อผลผลิตข้าวโพดสามารถเก็บเกี่ยวฝักสดได้
    เกษตรกรก็จะนำมาขายให้กับโรงงานในราคาประกัน

2.  ตัวแทนจัดหา (BROKER)
    จะเป็นผู้รวบรวมวัตถุดิบในท้องถิ่นและบริเวณใกล้เคียงมาส่งมอบให้กับโรงงานในคราวละมากๆ
    เพื่อลดภาระการจัดการของโรงงาน

บริษัท ผลิตภัณฑ์ข้าวโพดหวาน จำกัด ซึ่งเป็นบริษัทย่อย เป็นผู้ขยายการผลิตเมล็ดพันธุ์ข้าวโพดหวาน
และเป็นผู้ส่งเสริมเกษตรกรให้เพาะปลูกข้าวโพดหวาน แล้วรวบรวมป้อนให้กับบริษัท “ริเวอร์แคว”
เพื่อใช้ในการผลิต บริษัทดังกล่าวได้รับรางวัลทะกุจิ เป็นรางวัลแรกของประเทศไทย
จากมูลนิธิเพื่อส่งเสริมเทคโนโลยีชีวภาพ ประจำปี 2539
ในฐานะภาคเอกชนหรือองค์กรที่มีบทบาทสำคัญในการสนับสนุนและพัฒนาเทคโนโลยี
ในด้านการศึกษาวิจัยและประยุกต์ใช้วิชาการในสาขาเทคโนโลยีชีวภาพที่เกี่ยวข้องกับการเกษตร
ปัจจุบันข้าวโพดหวาน ATS เป็นข้าวโพดหวานที่มีคุณภาพดี ผลผลิตสูง มีความต้านทานศัตรูพืชสูง
ปรับตัวได้ดีกับสภาพแวดล้อมของประเทศไทย
มีลำต้นที่แข็งแรงและสม่ำเสมอทำให้เป็นที่นิยมของเกษตรกรผู้ปลูกข้าวโพดหวาน

แหล่งพื้นที่ในการเพาะปลูกข้าวโพดหวาน

- ภาคกลาง ได้แก่ พื้นที่จังหวัดกาญจนบุรี , ราชบุรี , ลพบุรี , สระบุรี , สุพรรณบุรี,

นครสวรรค์, พิจิตร

- ภาคเหนือ ได้แก่ พื้นที่ในเขตจังหวัดเชียงใหม่ , เชียงราย

- ภาคตะวันออก ได้แก่ พื้นที่ในจังหวัดสระแก้ว , จันทบุรี

- ภาคอีสาน ได้แก่ พื้นที่ในจังหวัดปราจีนบุรี, กาฬสินธุ์, สกลนคร

วัตถุดิบทดแทน

ไม่มีวัตถุดิบอื่นทดแทนข้าวโพดหวานได้อย่างสมบูรณ์
แต่โรงงานมีความคล่องตัวในการปรับปรุงขั้นตอนและกระบวนการผลิตไปสู่การผลิตผักและผลไม้กระป๋องอื่น
ๆ ได้ รวมทั้งบริษัทเคยมีประสบการณ์ในการผลิตผักผลไม้อื่นๆบรรจุกระป๋องมาก่อน

วิธีการจัดการวัตถุดิบแยกตามประเภทวัตถุดิบ ได้ดังนี้

1.  ข้าวโพดหวาน

  -------------------- ------------------------ -------------------------
                       ซื้อโดยตรง                 ตัวแทนผู้รวบรวม

  ผลผลิตการเกษตร        10%                      90%

  ภาชนะบรรจุหีบห่อ        100%                     0%
  -------------------- ------------------------ -------------------------

สมาชิกผู้เพาะปลูกวัตถุดิบข้าวโพดหวานภายในประเทศมีมากกว่า 7,000 ครอบครัว
โดยไม่มีผู้ผลิตวัตถุดิบรายใดที่บริษัทพึ่งพิงการซื้อวัตถุดิบในสัดส่วนที่สูงกว่าร้อยละ 20
ของมูลค่าวัตถุดิบทั้งหมดที่ผ่านมาเป็นระยะเวลา 5 ปี ติดต่อกัน
ดังนั้นในกรณีมีเหตุต้องสูญเสียผู้จำหน่ายวัตถุดิบบางรายไป จึงไม่มีผลกระทบต่อบริษัทฯ
นอกจากนี้บริษัทฯ ยังพยายามรักษาความสัมพันธ์ที่ดีต่อผู้ผลิตวัตถุดิบให้บริษัทอย่างสม่ำเสมอด้วย
และบริษัทมีความรับผิดชอบและยึดมั่นในสัญญาที่กระทำไว้กับเกษตรกรในการเป็นผู้รับซื้อผลผลิตในราคาที่กำหนดล่วงหน้า

3.  ปัจจัยความเสี่ยง

  ความเสี่ยงในการประกอบธุรกิจ

  ความเสี่ยงเนื่องจากการเปลี่ยนแปลงของอัตราแลกเปลี่ยน (EXCHANGE RATE RISK)

  บริษัทมีรายได้หลักมาจากการส่งออกสินค้าไปขายยังต่างประเทศหรือประมาณร้อยละ 90.81 ของ

ยอดขายรวมในปี 2558 โดยมีรายรับเป็นเงินเหรียญญี่ปุ่น, เงินสกุลดอลลาร์สหรัฐ, ยูโร และปอนด์
เป็นส่วนใหญ่ ความผันผวนของอัตราแลกเปลี่ยนตามภาวะเศรษฐกิจ
มีผลกระทบต่อผลการดำเนินงานของบริษัท

  อย่างไรก็ตามบริษัทฯ ได้มีการป้องกันความเสี่ยงดังกล่าว โดยการนำเครื่องมือทางการเงินมาใช้
  ซึ่ง

ได้แก่การทำ Forward Contract
นอกจากนี้บริษัทได้ติดตามความเคลื่อนไหวของตลาดเงินตราระหว่างประเทศอย่างใกล้ชิดและพยายามปรับเปลี่ยนการใช้สกุลเงินต่างๆ
กับลูกค้าปัจจุบันและลูกค้ารายใหม่ให้เหมาะสม

ความเสี่ยงจากความผันผวนของปริมาณ และราคาวัตถุดิบ

  วัตถุดิบหลักของบริษัทคือข้าวโพดหวาน และผักผลไม้สดอื่นๆ ที่มีดินฟ้าอากาศ และฤดูกาลเข้ามา

เป็นปัจจัยที่อาจมีผลกระทบกับผลผลิต ซึ่งราคาจะขึ้นอยู่กับสภาวะดินฟ้าอากาศ
อันมีผลกระทบต่อปริมาณผลผลิตจากการเพาะปลูกในแต่ละปี
และความต้องการของผู้ผลิตรายอื่นตลอดจนตลาดสด
บริษัทจึงมีความเสี่ยงในแง่ความผันผวนของปริมาณและราคาของวัตถุดิบที่จะเข้าโรงงานในแต่ละปี
ซึ่งส่งผลต่อต้นทุนการผลิตของบริษัทโดยตรง

  การบริหารความเสี่ยงสามารถดำเนินการได้โดยมีสมาชิกผู้เพาะปลูกวัตถุดิบข้าวโพดหวานใน

ประเทศมากกว่า 7,000 ครอบครัว
โดยไม่มีผู้ผลิตวัตถุดิบรายใดที่บริษัทพึ่งพิงการซื้อวัตถุดิบในสัดส่วนที่สูงกว่าร้อยละ 20
ของมูลค่าวัตถุดิบทั้งหมด

  ตารางราคาข้าวโพดหวานเฉลี่ย และเปอร์เซ็นต์การผันผวนราคาข้าวโพดหวาน

+----------------------+----------------------+-----------------------+
| 2011                 | ราคาข้าวโพดหวาน เฉลี่ย  | การผันผวนราคา %        |
|                      |                      |                       |
| 2012                 | (บาท/กิโลกรัม)         | 7.93%                 |
|                      |                      |                       |
| 2013                 | 5.31                 | 4.33%                 |
|                      |                      |                       |
| 2014                 | 5.54                 | -3.79%                |
|                      |                      |                       |
| 2015                 | 5.33                 | -1.13%                |
|                      |                      |                       |
|                      | 5.27                 | -10.44%               |
|                      |                      |                       |
|                      | 4.72                 |                       |
+----------------------+----------------------+-----------------------+

  ราคาของวัตถุดิบปี 2015 ต่ำสุดอยู่ที่ราคา 4.48 บาท/กก. และราคาสูงสุดอยู่ที่ 5.02
  บาท/กก.

  ความเสี่ยงจากภาวะเศรษฐกิจผันผวน

  บริษัทมีรายได้หลักมาจากการส่งออกสินค้าไปขายยังต่างประเทศหรือประมาณร้อยละ 90.81 ของ

ยอดขายรวมในปี 2558
จากการที่เศรษฐกิจผันผวนทำให้กระทบต่อการสั่งซื้อสินค้าของลูกค้าในต่างประเทศมีการชลอคำสั่งซื้อออกไปทำให้ยอดขายไม่เป็นตามเป้าหมายเท่าที่ควร

  อย่างไรก็ตามบริษัทฯ บริหารความเสี่ยงโดยมีการทำสัญญาสั่งซื้อล่วงหน้าเป็นระยะ 6-12 เดือน

  ความเสี่ยงกรณีอื่น

ความเสี่ยงจากมีกลุ่มผู้ถือหุ้นรายใหญ่ถือหุ้นเกินร้อยละ 50

บริษัทฯ มีผู้ถือหุ้นรายใหญ่คือตระกูลจึงรุ่งเรืองกิจ ถือหุ้นรวมกันจำนวน 483.29 ล้านหุ้น
หรือคิดเป็นร้อยละ 50.43 ของจำนวนหุ้นที่จำหน่ายได้แล้วทั้งหมดของบริษัท
ซึ่งสัดส่วนการถือหุ้นที่มากกว่า 1 ใน 3 ดังกล่าว
ทำให้ผู้ถือหุ้นรายใหญ่ดังกล่าวมีอำนาจการควบคุมบริษัท และมีอิทธิพลต่อการตัดสินใจของบริษัทฯ
ในทุกเรื่องที่ต้องได้รับอนุมัติจากที่ประชุมผู้ถือหุ้น
ดังนั้นผู้ถือหุ้นรายอื่นของบริษัทจึงมีความเสี่ยงจากการไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นรายใหญ่เสนอต่อที่ประชุมผู้ถือหุ้นพิจารณา

อย่างไรก็ตาม
การอนุมัติใดที่กลุ่มผู้ถือหุ้นดังกล่าวเป็นบุคคเกี่ยวข้องที่มีส่วนได้เสียในการทำรายการนั้น
ตามพระราชบัญญัติมหาชน
กลุ่มผู้ถือหุ้นดังกล่าวจะไม่มีสิทธิออกเสียงลงคะแนนในการพิจารณาอนุมัติรายการ

4.  ทรัพย์สินที่ใช้ในการประกอบธุรกิจ

สินทรัพย์ของบริษัทและบริษัทย่อย

(1) ที่ดิน อาคาร และเครื่องจักร 

มูลค่าสินทรัพย์ของบริษัทและบริษัทย่อย สิ้นสุด ณ วันที่ 31 ธันวาคม 2558 สรุปได้ดังนี้

(หน่วย ล้านบาท)

+-----------------------------+-------------------+-------------------+
| รายการสินทรัพย์                | งบการเงินรวม       | งบการเงินเฉพาะบริษัท |
+-----------------------------+-------------------+-------------------+
| ที่ดิน อาคารและส่วนปรับปรุง       | 470.33            | -                 |
+-----------------------------+-------------------+-------------------+
| เครื่องจักรและอุปกรณ์            | 457.17            | -                 |
+-----------------------------+-------------------+-------------------+
| เครื่องตกแต่งและติดตั้งและ        |                   |                   |
+-----------------------------+-------------------+-------------------+
| อุปกรณ์สำนักงาน                | 33.32             | 5.62              |
|                             |                   |                   |
| รถยนต์                       | 30.61             | 6.16              |
+-----------------------------+-------------------+-------------------+
| ทรัพย์สินระหว่างก่อสร้าง          | 77.68             | -                 |
+-----------------------------+-------------------+-------------------+
| อื่นๆ                         | 7.71              | 1.45              |
+-----------------------------+-------------------+-------------------+
| รวม                         | 1,076.82          | 13.23             |
+-----------------------------+-------------------+-------------------+
| หัก ค่าเสื่อมราคาสะสม           | (317.25)          | (12.45)           |
+-----------------------------+-------------------+-------------------+
| มูลค่าสุทธิตามบัญชี               | 759.57            | 0.78              |
+-----------------------------+-------------------+-------------------+

ณ วันที่ 31 ธันวาคม 2558
ที่ดินพร้อมสิ่งปลูกสร้างที่ใช้เป็นหลักประกันวงเงินสินเชื่อที่ได้รับจากธนาคารในประเทศแห่งหนึ่งมีมูลค่าสุทธิทางบัญชีจำนวน
250.05 ล้านบาท (2557: 235.90 ล้านบาท) ในงบการเงินรวม

อาคารอาคารโรงงานตั้งอยู่บนที่ดินของบริษัทย่อย ต.แก่งเสี้ยน อ.เมือง จ.กาญจนบุรี
ประกอบด้วยอาคารที่ตั้งเครื่องจักร สำนักงาน อาคารคลังสินค้า

สำนักงานใหญ่ เลขที่ 70 อาคารรวมใจพัฒนา ชั้น 2 ถนนพหลโยธิน ตำบลคลองหนึ่ง
อำเภอคลองหลวง จังหวัดปทุมธานี 12120 เป็นสำนักงานเช่า ระยะเวลา 3 ปี สิ้นสุดเดือน 31
สิงหาคม 2560

(2) นโยบายการลงทุนในบริษัทย่อยและบริษัทร่วม

บริษัทได้ทำการลงทุนหลักในธุรกิจที่เกี่ยวกับภาคการเกษตรทั้งทางตรง และผ่านบริษัทย่อย
โดยทุกบริษัทจะดำเนินการธุรกิจเกี่ยวกับข้าวโพดหวานและผักผลไม้เป็นหลัก
สำหรับธุรกิจข้าวโพดหวานมีลักษณะการผลิตที่ครบวงจรคือตั้งแต่พัฒนาสายพันธุ์จนกระทั่งเป็นสินค้าสำเร็จรูปเพื่อจำหน่าย
ส่วนในบริษัทร่วมอื่นจะมีธุรกิจที่เกี่ยวข้องกับภาคการเกษตรซึ่งเป็นบริษัทที่มีแผนงานธุรกิจที่เกื้อกูลกันกับธุรกิจของบริษัทในปัจจุบัน

ส่วนการลงทุนในอดีตในบริษัทอื่นที่ไม่เกี่ยวกับธุรกิจการการเกษตร
นั้นเป็นการลงทุนที่หวังผลตอบแทนในรูปของเงินปันผลและ/หรือ
กำไรจากการขายหลักทรัพย์ดังกล่าวออกไป เนื่องด้วยภาวะเศรษฐกิจที่ไม่เอื้ออำนวย
บริษัทได้หยุดการลงทุนดังกล่าว
และมีนโยบายที่จะขายการลงทุนที่มีอยู่ออกไปเมื่อภาวะตลาดเอื้ออำนวย

เงินลงทุนของบริษัท

เงินลงทุนในบริษัทย่อยและบริษัทร่วม ปี พ.ศ. 2558

+-------------------------------+-----------+----------+--------------+
| บริษัท                          | ทุนออกจำ   | สัดส่วนกา  | ผ            |
|                               | หน่ายและเร | รถือหุ้น(%) | ู้ถือหุ้นรายใหญ่อื่น |
|                               | ียกชำระแล้ว |          | ที่มากกว่าร้อยละ |
|                               |           |          | 10           |
|                               | (ล้านบาท)  |          |              |
+-------------------------------+-----------+----------+--------------+
| บริษัท ริเวอร์แคว อินเตอร์เนชั่นแนล   | 900.0     | 99.99    | ไม่มี          |
|                               |           |          |              |
| อุตสาหกรรมอาหาร จำกัด           |           |          |              |
+-------------------------------+-----------+----------+--------------+
| บริษัท อกริเฟร็ช จำกัด             | 78.25     | 100      | ไม่มี          |
+-------------------------------+-----------+----------+--------------+
| บริษัท เยนเนอรัล บิสซิเนส เซนเตอร์  | 3.75      | 48.0     | นายถกล อานมณี |
| จำกัด                          |           |          |              |
+-------------------------------+-----------+----------+--------------+

เงินลงทุนในบริษัทอื่น

+---------------------------------+-------------------+----------------+
|                                 | สัดส่วนการถือหุ้น(%)   | ทุนชำระแล้ว      |
|                                 |                   |                |
|                                 |                   | (ล้านบาท)       |
+---------------------------------+-------------------+----------------+
| บริษัท เกษตรนคร จำกัด              | 1.30              | 30             |
+---------------------------------+-------------------+----------------+
| บริษัท โกลด์มาสเตอร์ จำกัด (มหาชน)   | 4.50              | 150            |
+---------------------------------+-------------------+----------------+
| บริษัท จี เอ็ม เอส พาวเวอร์ จำกัด     | 0.70              | 1,719          |
| (มหาชน)                         |                   |                |
+---------------------------------+-------------------+----------------+
| บริษัท สยามเดลมองเต้ จำกัด          | 1.31              | 850.80         |
+---------------------------------+-------------------+----------------+
| หัก ค่าเผื่อการปรับมูลค่าเงินลงทุน       |                   | (33.94)        |
+---------------------------------+-------------------+----------------+
| มูลค่าสุทธิ                         |                   | 23.50          |
+---------------------------------+-------------------+----------------+

5.  ข้อพิพาททางกฎหมาย

  -ไม่มี-

6.  ข้อมูลทั่วไปและข้อมูลสำคัญอื่น

    1.  ข้อมูลทั่วไป

  ข้อมูลทั่วไปของบริษัท

  บริษัท อกริเพียว โฮลดิ้งส์ จำกัด (มหาชน) เลขทะเบียน 0107537002079 (เดิมเลขที่ บมจ.
  454) เป็น

บริษัทที่ประกอบธุรกิจการลงทุน (Holding Company)
มีบริษัทแกนที่ดำเนินงานด้านธุรกิจอุตสาหกรรมการเกษตรคือ บริษัท ริเวอร์แคว อินเตอร์เนชั่นแนล
อุตสาหกรรมอาหาร จำกัด ที่บริษัทถือหุ้นเป็นสัดส่วนร้อยละ 99.99 ของทุนจดทะเบียนชำระแล้ว

  ที่ตั้งสำนักงานใหญ่ : อาคารมูลนิธิรวมใจพัฒนา ชั้นที่ 2 เลขที่ 70 หมู่ 6 ถนนพหลโยธิน ตำบล

คลองหนึ่งอำเภอคลองหลวง จังหวัดปทุมธานี 12120

  โทรศัพท์ : 02-516-0941-45 โทรสาร ส่วนบริหาร : 02-516-0946

  www.apureholdings.com หรือ E-MAIL : irs@apureholdings.com

-   ได้รับรางวัล DISCLOSURE REPORT AWARD 2003
    จากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) วันที่ 19
    พฤศจิกายน พ.ศ. 2546

-   ได้รับการจัดอันดับอยู่ใน Quartile ที่ 2 จาก “สมาคมส่งเสริมสถาบันกรรมการบริษัทไทย”
    จากการ

  ประเมินผล เรื่อง การบริหารงานตามหลักธรรมาภิบาล ประจำปี พ.ศ. 2548

  ข้อมูลทั่วไปของบริษัทย่อยและบริษัทร่วม

  ชื่อบริษัท บริษัท ริเวอร์แคว อินเตอร์เนชั่นแนล อุตสาหกรรมอาหาร จำกัด

  เลขทะเบียนบริษัท 0105540066897 (เดิมเลขที่ 966/2540)

  ที่ตั้งสำนักงานใหญ่ เลขที่ 99 หมู่ 1 ถ.ท่าน้ำตื้น-เขาปูน ต. แก่งเสี้ยน อ. เมือง จ.กาญจนบุรี
  71000

  โทรศัพท์ 034-653323-4 โทรสาร 034-653390-1 E-mail: info@rkifood.com

  ประเภทธุรกิจ ผลิตและจำหน่ายผลิตภัณฑ์ข้าวโพดหวานกระป๋อง

  ทุนจดทะเบียน 900,000,000 บาท

  ทุนเรียกชำระแล้ว 900,000,000 บาท

  สัดส่วนการถือหุ้น ร้อยละ 99.99 (โดยบริษัท อกริเพียว โฮลดิ้งส์ จำกัด (มหาชน)

  ชื่อบริษัท อกริเฟร็ช จำกัด

  เลขทะเบียนบริษัท 0105544033837 (เดิมเลขที่ 522/2544)

  ที่ตั้งสำนักงานใหญ่ เลขที่ 99 หมู่ 1 ถ.ท่าน้ำตื้น-เขาปูน ต. แก่งเสี้ยน อ. เมือง จ.กาญจนบุรี
  71000

  โทรศัพท์ 034-653323-4 โทรสาร 034-653390-1

  ประเภทธุรกิจ ผู้จัดจำหน่ายผัก และผลไม้สด

  ทุนจดทะเบียน 78,250,000, บาท

  ทุนเรียกชำระแล้ว 78,250,000 บาท

  สัดส่วนการถือหุ้น ร้อยละ 100 (โดยบริษัท ริเวอร์แคว อินเตอร์เนชั่นแนล อุตสาหกรรมอาหาร
  จำกัด)

  ชื่อบริษัท ผลิตภัณฑ์ข้าวโพดหวาน จำกัด

  เลขทะเบียนบริษัท 0105532015588(เดิมเลขที่ 1556/2532)

  ที่ตั้งสำนักงานใหญ่ เลขที่ 128/10 หมู่ 8 หมู่บ้านพฤกษากาญจนบุรี 7 ต.แก่งเสี้ยน อ.เมือง

  จ.กาญจนบุรี 71000

  โทรศัพท์ 034-520-798-9 โทรสาร 034-520-800

  ประเภทธุรกิจ พัฒนาสายพันธุ์ข้าวโพดหวาน, ผลิตเพื่อใช้ในกิจการของบริษัท ริเวอร์แคว

  อินเตอร์เนชั่นแนล อุตสาหกรรมอาหาร จำกัด และจำหน่ายทั่วไป

  ทุนจดทะเบียน 5,000,000 บาท

  ทุนเรียกชำระแล้ว 5,000,000 บาท สัดส่วนการถือหุ้น ร้อยละ 75 (โดยบริษัท ริเวอร์แคว
  อินเตอร์เนชั่นแนล อุตสาหกรรมอาหาร จำกัด)

  ชื่อบริษัท เยนเนอรัล บิสซิเนส เซ็นเตอร์ จำกัด

  เลขทะเบียนบริษัท 0105522010818(เดิมเลขที่ 1089/2522)

  ที่ตั้งสำนักงานใหญ่ เลขที่ 52 อาคารธนิยะพลาซ่า ชั้น 21 ถนนสีลม กรุงเทพฯ

  โทรศัพท์ 02-516-0941 - 45 โทรสาร 02-516-0946

  ประเภทธุรกิจ ธุรกิจการเกษตร

  ทุนจดทะเบียน 3,750,000 บาท

  ทุนเรียกชำระแล้ว 3,750,000 บาท (บริษัท อกริเพียว โฮลดิ้งส์ จำกัด (มหาชน)

  สัดส่วนการถือหุ้น ร้อยละ 48

  นิติบุคคลอื่น

  นายทะเบียนหลักทรัพย์

  บริษัท ศูนย์รับฝากหลักทรัพย์แห่งประเทศไทย จำกัด

  เลขที่ 93 ชั้น 14 ถนนรัชดาภิเษก แขวงดินแดง เขตดินแดง กรุงเทพฯ 10400

  โทรศัพท์ 02-009-9000 โทรสาร 02-009-9992

  ผู้สอบบัญชี

  นางสาววิมลศรี จงอุดมสมบัติ ผู้สอบบัญชีรับอนุญาต เลขที่ 3899

  นางสาวกรรณิการ์ วิภาณุรัตน์ ผู้สอบบัญชีรับอนุญาต เลขที่ 7305

  นายจิโรจ ศิริโรโรจน์ ผู้สอบบัญชีรับอนุญาต เลขที่ 5113

  นางสาวนงลักษณ์ พัฒนบัณฑิต ผู้สอบบัญชีรับอนุญาต เลขที่ 4713

  บริษัท กรินทร์ออดิท จำกัด

เลขที่ 138 อาคารบุญมิตร ชั้น 6 ห้องบี 1 ถนนสีลม แขวงสุริยวงศ์ เขตบางรัก กรุงเทพฯ 10500

โทรศัพท์ 02-634-2484-6 โทรสาร 02-634-2668 E-mail : audit@karinaudit.co.th

  www.karinaudit.co.th

ผู้ตรวจสอบภายใน

บริษัท ไอเอ ซิกเนเจอร์ จำกัด

เลขทะเบียนบริษัท 0125557025609

เลขที่ 89/918 หมู่ 5 ตำบลแม่นาง อำเภอบางใหญ่

จังหวัดนนทบุรี 11140

E-mail :sutee.twk@gmail.com